open-index/open-wikipedia-markdown huggingface dataset:
സ്റ്റേഷൻ മാസ്റ്റർ (ചലച്ചിത്രം)

തോമസ് പിക്ചേഴ്സിന്റെ ബാനറിൽ പി.എ. തോമസ് സംവിധാനം ചെയ്തു നിർമിച്ച മലയാളചലച്ചിത്രമാണ് **സ്റ്റേഷൻ മാസ്റ്റർ**.  തിരുമേനി പിക്ചേഴ്സ് വിതരണം നടത്തിയ സ്റ്റേഷൻ മാസ്റ്റർ 1966 മാർച്ച് 31-ന് പ്രദർശനം തുടങ്ങി.

## കഥാസംഗ്രഹം
എറണാകുളം നോർത്തിലെ സ്റ്റേഷൻ മാസ്റ്റർ വേണു അനുജൻ മധുവിനെ പഠിപ്പിച്ച് ഉന്നതനിലയിലാക്കാൻ പാടുപെടുന്നയാളാണ്.  സഹപാഠിയായ ഗീതയുമായി അവൻ പ്രേമത്തിലാണ്. സ്റ്റേഷനിലെ പാർസലാപ്പീസിനു തീ പിടിച്ചപ്പോൾ ചേട്ടനേയ്യും മറ്റുള്ളവരേയും രക്ഷപെടുത്താനുള്ള ശ്രമത്തിൽ മധുവിന്റെ കാഴ്ച നഷ്ടപ്പെട്ടു. പ്രേയസിയുടെ ഭാവിയെക്കരുതി തന്റെ കല്യാണം കഴിഞ്ഞുവെന്നും ഇനി കാത്തിരിക്കേണ്ടതില്ലെന്നും ഗീതയെ കത്തെഴുതി ധരിപ്പിച്ചു. ഗീതയുടെ ചേട്ടൻ പട്ടാളത്തിൽ നിന്നും വന്നപ്പോൾ മറ്റാരുമില്ലാത്ത അവൾക്ക് ധിറുതിയിൽ കല്യാണമാലോചിച്ചു. പഴയ സുഹൃത്തായ വേണുവിനോട് അഭ്യർത്ഥിച്ചു, അയാൾ സമ്മതിയ്ക്കുകയും ചെയ്തു. ഓമനയെന്ന പേരിലാണ് ഗീത വേണുവിന്റേയും മധുവിന്റേയും വീട്ടിൽ വധുവായെത്തിയത്. മധുവാകട്ടെ ഓമന തന്റെ പഴയ കാമുകിയാണെന്ന് അറിഞ്ഞതുമില്ല. ത്രിശൂരുള്ള ഒരു പ്രസിദ്ധ കണ്ണുഡോക്റ്റരുടെ സഹായത്താൽ മധുവിനു കാഴ്ച്ച തിരിച്ചുകിട്ടി, ചേടത്തിയമ്മ പഴയ പ്രേയസിയാണെന്നറിഞ്ഞു. അവർ തമ്മിലുള്ള സംഭാഷണം വേണുവിൽ സംശയമുണർത്തുകയാണുണ്ടായത്. വേണു മധുവിനെ കൊല്ലാനൊരുമ്പെട്ടു. പക്ഷേ ഏറേ വാഗ്വാദങ്ങൾക്ക് ശേഷം എല്ലാവർക്കും പരസ്പരം മനോനിലകൾ മനസ്സിലാക്കാൻ പറ്റി. അനുജന്റെ നിരപരാധിത്വവും ഭാര്യയുടെ നിഷ്കളങ്കത്വവും വേണുവിനു ബോദ്ധ്യപ്പെട്ടു.

## അഭിനേതാക്കളും കഥാപാത്രങ്ങളും
*സത്യൻ—വേണു
*പ്രേം നസീർ—മധു
*ഉഷാകുമാരി - ഗീത/ഓമന
*കമലാ ദേവി -- സൂസി
*അടൂർ ഭാസി—ട്യൂട്ടർ നാണു
*ടി.ആർ. ഓമന—പപ്പടക്കാരി
*കെ.പി. ഉമ്മർ—പട്ടാളക്കാരൻ
*ഹരി --
*കടുവാക്കുളം ആന്റണി --
*പ്രതാപൻ -- 
	
## പിന്നണിഗായകർ
*ബി. വസന്ത
*കെ.ജെ. യേശുദാസ്
*എസ്. ജാനകി
*സീറോ ബാബു
*ബി.എ. ചിദംബരനാഥ് 

## അണിയറ പ്രവർത്തകർ
*ബാനർ --  തോമസ് പിക്ചേഴ്സ്
*വിതരണം --  തിരുമേനി പിക്ചേഴ്സ്
*കഥ—അമ്പാടി ഗോപാലകൃഷ്ണൻ
*തിരക്കഥ—എസ് എൽ പുരം സദാനന്ദൻ
*സംഭാഷണം --  എസ് എൽ പുരം സദാനന്ദൻ
*സംവിധാനം --  പി എ തോമസ്
*നിർമ്മാണം --  പി എ തോമസ്
*ഛായാഗ്രഹണം --  പി ബി മണിയം
*ചിത്രസംയോജനം --  റ്റി ആർ ശ്രീനിവാസലു
*ഗാനരചന—പി ഭാസ്ക്കരൻ
*സംഗീതം --  ബി എ ചിദംബരനാഥ് 

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
ഇന്റെർനെറ്റ് മൂവിഡേറ്റാ ബേസിൽനിന്ന് സ്റ്റേഷൻ മാസ്റ്റർ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വെള്ളക്കൂമ്പ് രോഗം

വാഴയുടെ കൂമ്പിലയുടെ അഗ്രഭാഗം വിരിയാതെ പുറത്തുവരികയും കൂമ്പില വെള്ളനിറമായി മാറുകയും ചെയ്യുന്ന ഒരു രോഗമാണ് **വെള്ളക്കൂമ്പ് രോഗം**. സാധാരണയായി കാത്സ്യത്തിന്റെ കുറവുകൊണ്ടാണ് ഈ രോഗം ഉണ്ടാകുന്നത്.  വഴനട്ട് നാലാം മാസം മുതൽക്കാണ് ഈ രോഗം പ്രത്യക്ഷപ്പെടുക. അഞ്ച് - ആറ് മാസം പ്രായമാകുമ്പോൾ ഗോഗം തീവ്രമായി പ്രത്യക്ഷപ്പെടുന്നു. ഘട്ടം-ഘട്ടമായി ഉണ്ടാകുന്ന ഈ രോഗത്തിൽന്റെ തുടക്കകാലങ്ങളിൽ തലിരിലകളിൽ അല്ല രോഗത്തിന്റെ ലക്ഷണം കാണപ്പെടുക. തളിരിലകൾ സാധാരണപോലെ വിരിഞ്ഞ് പാകമായി വരുമ്പോൾ ഇലയുടെ ചുവട്ടിൽ നിന്നും ഏകദേശം 10-15 സെന്റീമീറ്റർ ഭാഗത്ത്  ഇലകളിൽ ചെറിയ കുഴികൾ (ആഴത്തിലുള്ള മടക്കുകൾ) രൂപപ്പെടുന്നു. ഈ മടക്കുകൾക്ക് ഏകദേശം അര സെന്റീമീറ്റർ വരെ ആഴവുമുണ്ടാകാം. അടുത്ത  ഇല ഉണ്ടാകുമ്പോൾ അവയുടെ ഞരമ്പുകൾക്ക് ലംബമായി മഞ്ഞകലർന്ന വരകൾ കാണപ്പെടുന്നു.  ഇത്തരം വരകൾ ഇലയിലെ സ്വാഭാവികമായുള്ള ഒടിവുകൾക്ക് കുറുകെകാണ് ഈ വരകൾ കാണപ്പെടുക. അടുത്ത ഘട്ടത്തിൽ ഉണ്ടാകുന്ന കൂമ്പിലയിൽ മഞ്ഞവരകൾ കൂടാതെ കുഴിവുകളും കാണപ്പെടുന്നു.  അടുത്ത ഘട്ടത്തിൽ കൂമ്പിലകൾ വെള്ളനിറത്തിലാകുകയും അഗ്രഭാഗം ചീയുകയും ചെയ്യുന്നു.

ഈ രോഗത്തിന്റെ പ്രതിവിധിയായി കാത്സ്യം നൽകുന്നത് *പത്രപോഷണം* എന്ന വളപ്രയോഗരീതിയിലൂടെയാണ്. കാത്സ്യം നേരിട്ട് ഇലകളിൽ പ്രയോഗിക്കുന്ന രീതിയാണിത്. കാത്സ്യത്തിനൊപ്പം ബോറോൺ കൂടി ചേർത്ത് പ്രയോഗിക്കുന്നത് കൂടുതൽ ഫലം ചെയ്യുന്നതായി കണ്ടേത്തിയിട്ടുണ്ട്. ഈ രോഗത്തിന് പത്രപോഷണം വഴി ഒരിക്കൽ മാത്രം വളപ്രയോഗം നൽകിയാൽ മതിയാകും.

വർഗ്ഗം:വാഴയുടെ രോഗങ്ങൾ
ചീരു

തിബത്ത്പീഠഭൂമിയിൽ മാത്രം കാണപ്പെടുന്ന ഒരിനം മാനാണ് (കൃഷ്ണമൃഗം) **ചീരു**.  വംശനാശത്തിന്റെ വക്കിലുള്ള ഇവയിൽ ഇന്ന് 75,000 എണ്ണം മാത്രമേ ബാക്കി ഉള്ളൂ. ഇവകൂട്ടം കൂടി ജീവിക്കുന്ന വർഗ്ഗമാണ്, 20 എണ്ണം വരെ ഉള്ള ചെറു കൂട്ടങ്ങൾ ആയാണ് ഇവ ജീവിക്കുന്നത്.150,000 ത്തോളം വരുന്ന ഓരോ പ്രായപൂർത്തിയായ മൃഗത്തെയും വനത്തിലേയ്ക്ക് വിട്ടതിനെതുടർന്ന് ഇപ്പോൾ ഇതിന്റെ അംഗസംഖ്യ കൂടുന്നതായി കണ്ടുവരുന്നു. സമീപകാലത്ത് അനധികൃതമായി ഇവ വേട്ടയാടപ്പെടുന്നതിനാൽ ഇവയ്ക്ക് വംശനാശം വരുന്നതായി കാണുന്നു. ഇവയുടെ മൃദുവായ രോമങ്ങൾ കൊണ്ട് ഷാഹ്ടൂഷ് എന്നറിയപ്പെടുന്ന ഒരിനം ഉത്തരീയം തുന്നാൻ ഉപയോഗിക്കുന്നു. ഈ ടിബറ്റൻ കൃഷ്ണമൃഗത്തിന്റെ വംശനാശത്തിന് ഇതും ഒരു കാരണമായി തീരുന്നു. ഇപ്പോൾ ഇവയിൽ നിന്നുൽപ്പാദിപ്പിക്കുന്ന വസ്തുക്കളുടെ അന്താരാഷ്ട്രവ്യാപാരം നിരോധിക്കപ്പെട്ടിട്ടുണ്ട്. ജമ്മു-കാഷ്മീറിൽ സ്ഥിതിചെയ്യുന്ന കാരക്കോറം വന്യമൃഗസംരക്ഷണ കേന്ദ്രത്തിൽ ഇവ സംരക്ഷിക്കപ്പെടുന്നു.

## വർഗ്ഗീകരണം
ഒറ്റപ്പെട്ട വർഗ്ഗത്തിലുള്ള ഈ കൃഷ്ണമൃഗം പാൻതൊലോപ്സ് ജീനസിൽ ഉൾപ്പെടുന്നതാണ്. ഗ്രീക്കിൽ *എല്ലാ കൃഷ്ണമൃഗങ്ങളും* എന്നർത്ഥം വരുന്ന വാക്കിൽ നിന്നാണ് ജീനസ് നാമം ഉണ്ടായത്. മുൻകാലങ്ങളിൽ ഇതിനെ വർഗ്ഗീകരിച്ചിരുന്നത് ആന്റിലോപിനേ എന്ന ഉപകുടുംബത്തിലായിരുന്നു. എന്നാൽ ബാഹ്യഘടനകളുടെ അടിസ്ഥാനത്തിൽ ഇവയെ ഉപകുടുംബമായ പാൻതോലോപിനേയിലേയ്ക്ക് മാറ്റുകയുണ്ടായി. ഗോട്ട്-ആന്റലോപ്പുകളുടെ ഉപകുടുംബമായ കാപ്രിനേയുമായി പാൻതോലോപിനേ സാദൃശ്യം കാണിക്കുന്നു. എങ്ങനെയായാലും ഇതൊരു തർക്കവിഷയമാണ്. ചില ഗ്രന്ഥങ്ങളിൽ പറയുന്നത് യഥാർത്ഥത്തിൽ ഇത് കാപ്രിനേ ഉപകുടുംബത്തിലെ അംഗമാകേണ്ടതാണ്. 
## ചിത്രശാല

പ്രമാണം:The book of antelopes (1894) Pantholops hodgsoni.png|ടിബറ്റൻ കൃഷ്ണമൃഗം
പ്രമാണം:Tibetan Soldier at Target Practise.jpg|Use of the Chiru antlers in weapons of Tibetan Soldier about 1905
പ്രമാണം:ShahtooshShawl-USFWS-2.jpg|The antelope are killed for their wool, which is woven into the luxury fabric *shahtoosh*, threatening the species’ survival.


## അവലംബം

വർഗ്ഗം:മാനുകൾ
ഷേർ അലി അഫ്രിദി

പഠാൻ കാരനായ ഒരു ഇന്ത്യൻ സ്വാതന്ത്ര സമര സേനാനിയാണ് **ഷേർ അലി** എന്നറിയപ്പെടുന്ന **ഷേർ അലി അഫ്രിദി**. ഇന്ത്യയിൽ കൊല്ലപ്പെട്ട ഒരേ ഒരു വൈസ്രോയിയായ ബ്രിട്ടീഷ് ഇന്ത്യയുടെ നാലാമത്തെ വൈസ്രോയി(1869-1872) ആയിരുന്ന മേയോ പ്രഭുവിനെ ആന്തമാൻ നിക്കോബാർദ്വീപിൽ പോർട്ട് ബ്ലെയർ തുറമുഖത്ത് വെച്ച്  വധിച്ച സ്വാതന്ത്ര സമര പോരാളി എന്നതാണ് ചരിത്രത്തിൽ ഇദ്ദേഹത്തിനുള്ള സ്ഥാനം.

## ആദ്യകാലം
1860കളിൽ ഷേർ അലി പഞ്ചാബിൽ പോലീസ് കാരനായിരുന്നു. പെഷ്വാറിൽ കൈബറിലെ തിരഹ് താഴ്വാരപ്രദേശമാണ് ഇദ്ദേഹത്തിന്റെ സ്വദേശം . അദ്ദേഹം മേജർ ഹ്യൂ ജേംസിന്റെ കാവൽരി ട്രൂപ്പർ ആയും രെയ്നെൽ റ്റൈയ്ലരിനു  ഓർഡർലി ആയും പ്രവർത്തിച്ചപ്പോൾ ഒരു കുതിരയും പിസ്റ്റളും ഷേർ അലി ബഹുമതിയും നൽകി.   Due to his good character, Sher Ali was popular among Europeans and was taking care of Taylor's children. ഒരു കുടുംബകലഹത്തിൽ ഒരു ബന്ധുവിനെ കൊന്ന കുറ്റത്തിനു അദ്ദേഹത്തെ കാലാപാനിയിലേക്കയച്ചു.  to life imprisonment പോർട്ട്ബ്ലയറിൽ നല്ല സ്വഭാവം കാരണം അദ്ദേഹം ബാർബർ ആയും മറ്റും ജോലിചെയ്തു. .

## ലോർഡ് മെയൊ വധം
ഇന്ത്യയിൽ വൈസ്രോയ് ആയിരുന്നു. 1872ൽ അദ്ദേഹം ആന്തമാൻ സന്ദർശിച്ചു. ബ്രിട്ടീഷ് കുറ്റവാളികളെ അന്ന് കാലാപാനി ജയിലിൽ അയക്കുമായിരുന്നു. . Lord Mayo was involved in drafting the regulations of Port Blair, the principal town of the islands. ഫിബ്രവരി 8 നു പരിശോധനയെല്ലാം ഏകദേശം പൂൂർത്തിയാക്കിയവേണയിൽ വൈകീട്ട ഏഴുമണിയോടെ ഒരു ബോട്ടിൽ പോർട്ട് ബ്ലയരിലേക്ക് വരികയായിരുന്നു. പെട്ടെന്ന് ഷേർ അലി ഇരുട്ടിൽ നിന്നും പ്രത്യക്ഷപ്പെട്ട വൈസ്രോയിയെ കുത്തി..  ലോർഡ് അപ്പൊൾ തന്നെ ചോരവാർന്ന് മരിച്ചു  മൗണ്ട് ഹാരിയറ്റ് എന്ന പർവ്വതത്തിനു സമീപമാണ് ഈ സംഭവം നടന്നത്.

വ്യക്തിപരമായ ഒരു വികാരത്താലാണ് ഈ സംഭവം നടന്നത് എന്ന് ആദ്യം കരുതപ്പെട്ടിരുന്നെങ്കിലും ഇപ്പോൾ ചരിത്രകാരന്മാർക്കിടയിൽ ഇത് പുനർവിചിന്തനം നടക്കുന്നു.  
വർഗ്ഗം:തൂക്കിലേറ്റപ്പെട്ട ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1873-ൽ മരിച്ചവർ
വർഗ്ഗം:19-ആം നൂറ്റാണ്ടിലെ വധശിക്ഷകൾ
റിഥംബോക്സ്

ഒരു സ്വതന്ത്ര ഓഡിയോ പ്ലയർ സോഫ്റ്റ്‌വെയറാണ് **റിഥംബോക്സ്**. ജി.സ്ട്രീമർ മീഡിയ ചട്ടക്കൂട് ഉപയോഗിച്ച് പ്രധാനമായും ഗ്നോം പണിയിടത്തിൽ പ്രവർത്തിക്കുന്നതിനു വേണ്ടി നിർമ്മിച്ച റിഥംബോക്സ്, സൊളാരിസ്, ബി.എസ്.ഡി.  മുതലായവയിലും പ്രവർത്തിക്കും. ഇമ്പോർട്ടിങ്ങ്, ഗ്യാപ്‌ലെസ് പ്ലേബാക്ക്, ലിറീക്സ് ഡിസ്പ്ലേ, കവർ ആർട്ട് ഡിസ്പ്ലേ, ആഡിയോ സി.ഡി. ബേണിങ്ങ്, ലാസ്റ്റ് എഫ്.എം. പിന്തുണ മുതലായവ റിഥംബോക്സിന്റെ ചില പ്രത്യേകതകളാണ്.  

റിഥംബോക്സ് ഗ്നോമിന് കീഴിൽ നന്നായി പ്രവർത്തിക്കാൻ രൂപകൽപ്പന ചെയ്തിട്ടുള്ളതാണ്, എന്നാൽ മറ്റ് ഡെസ്ക്ടോപ്പ് പരിതസ്ഥിതികളിൽ പ്രവർത്തിക്കാൻ കഴിയും. ഇത് വളരെ സ്കെയിലബിൾ ആണ്, പതിനായിരക്കണക്കിന് പാട്ടുകളുള്ള ലൈബ്രറികൾ എളുപ്പത്തിൽ കൈകാര്യം ചെയ്യാൻ കഴിയും. യൂണിക്കോഡിന് പൂർണ്ണ പിന്തുണ നൽകുന്നു, വേഗതയേറിയതും എന്നാൽ ശക്തവുമായ ടാഗ് എഡിറ്റിംഗ്, വൈവിധ്യമാർന്ന പ്ലഗ്-ഇന്നുകൾ എന്നിവയുൾപ്പെടെ ഒരു പൂർണ്ണ ഫീച്ചർ സെറ്റ് ഇത് നൽകുന്നു.

ഫെഡോറ, വെർഷൻ 12.04 എൽ‌ടിഎസ് മുതലുള്ള ഉബുണ്ടു,, ലിനക്സ് മിന്റ് പതിപ്പ് 18.1 എന്നിവയുൾപ്പെടെ നിരവധി ലിനക്സ് വിതരണങ്ങളിൽ ഡിഫോൾട്ട് ഓഡിയോ പ്ലെയറാണ് റിഥംബോക്സ്.
## സവിശേഷതകൾ
റിഥംബോക്സ്, ഇനിപ്പറയുന്നവ ഉൾപ്പെടെ നിരവധി സവിശേഷതകൾ വാഗ്ദാനം ചെയ്യുന്നു:
### മ്യൂസിക് പ്ലേബാക്ക്
വിവിധ ഡിജിറ്റൽ സംഗീത ഉറവിടങ്ങളിൽ നിന്നുള്ള പ്ലേബാക്ക് പിന്തുണയ്ക്കുന്നു. കമ്പ്യൂട്ടറിൽ ('ലൈബ്രറി') ഫയലുകളായി പ്രാദേശികമായി സംഭരിച്ചിരിക്കുന്ന സംഗീതമാണ് ഏറ്റവും സാധാരണമായ പ്ലേബാക്ക്. സ്ട്രീം ചെയ്ത ഇന്റർനെറ്റ് റേഡിയോയും പോഡ്‌കാസ്റ്റുകളും പ്ലേ ചെയ്യുന്നതിനെ റിഥംബോക്സ് പിന്തുണയ്ക്കുന്നു. റീപ്ലേഗേയിൻ(ReplayGain)സ്റ്റാൻഡേർഡും പിന്തുണയ്ക്കുന്നു. ലൈബ്രറിയിൽ സംഗീതം തിരയുന്നതിനെയും റിഥംബോക്സ് പിന്തുണയ്ക്കുന്നു.

സംഗീതം ഗ്രൂപ്പുചെയ്യാനും ഓർഡർ ചെയ്യാനും പ്ലേലിസ്റ്റുകൾ സൃഷ്‌ടിച്ചേക്കാം. ഉപയോക്താക്കൾക്ക് 'സ്‌മാർട്ട് പ്ലേലിസ്റ്റുകൾ' സൃഷ്‌ടിക്കാം, അവ യാന്ത്രികമായി അപ്‌ഡേറ്റ് ചെയ്യും (ഒരു ഡാറ്റാബേസ് അന്വേഷണം പോലെ) ട്രാക്കുകളുടെ അനിയന്ത്രിതമായ ലിസ്‌റ്റിന് പകരം തിരഞ്ഞെടുക്കുന്ന മാനദണ്ഡത്തിന് അനുസരിച്ച് ഇഷ്‌ടാനുസൃതമാക്കി മാറ്റാം. സംഗീതം ഷഫിൾ (റാൻഡം) മോഡിലോ റിപ്പീറ്റ് മോഡിലോ തിരികെ പ്ലേ ചെയ്യാം.

ട്രാക്ക് റേറ്റിംഗുകളെ പിന്തുണയ്ക്കുകയും ഉയർന്ന റേറ്റിംഗ് ഉള്ള ട്രാക്കുകൾ കൂടുതൽ തവണ പ്ലേ ചെയ്യാൻ ഷഫിൾ മോഡ് അൽഗോരിതം ഉപയോഗിക്കുകയും ചെയ്യുന്നു.

## അവലംബം
വർഗ്ഗം:സ്വതന്ത്ര ഓഡിയോ സോഫ്റ്റ്‌വെയറുകൾ
വർഗ്ഗം:ഗ്നോം സഞ്ചയം‎
എവല്യൂഷൻ

ഗ്നോമിന്റെ ഔദ്യോഗിക ഈമെയിൽ ക്ലയിന്റാണ് **ഗ്നോം എവല്യൂഷൻ**. (**നോവൽ എവല്യൂഷൻ**, **സിമിയൻ എവല്യൂഷൻ**, എന്നീ പേരുകളിലാണ് നോവൽ 2003-ൽ സിമിയൻ(Ximian) ഏറ്റെടുക്കുന്നതിന് മുമ്പ് അറിയപ്പെട്ടിരുന്നത്) ഗ്നോമിന്റെ ഔദ്യോഗിക വ്യക്തിഗത ഇൻഫോർമേഷൻ മാനേജരാണ്. 2004 സെപ്റ്റംബറിൽ ഗ്നോം 2.8 പതിപ്പിനൊപ്പം എവല്യൂഷൻ 2.0 ഉൾപ്പെടുത്തിയതു മുതൽ ഇത് ഗ്നോമിന്റെ ഔദ്യോഗിക ഭാഗമാണ്. ഇതിന്റെ സമ്പർക്കമുഖവും പ്രവർത്തനവും ഏതാണ്ട് മൈക്രോസോഫ്റ്റ് ഔട്ട്‌ലുക് എക്സ്പസ്സിനു തുല്യമാണ്. ഈമെയിൽ നിയന്ത്രണത്തിനൊപ്പം അഡ്രസ് ബുക്ക്, കലണ്ടർ, ടാസ്ക് മാനേജ്‌മെന്റ്, നോട്ട് ടേക്കിങ് മുതലായ സവിശേഷതകളുമുണ്ട്. പോപ് 3, ഐമാപ് പ്രോട്ടോക്കോളുകളെ പിന്തുണയ്ക്കുന്ന എവല്യൂഷൻ ഗ്നു ജി.പി.എല്ലിലാണ് പുറത്തിറക്കിയിരിക്കുന്നത്. ഗ്നു ലെസ്സർ ജനറൽ പബ്ലിക് ലൈസൻസിന്റെ (എൽജിപിഎൽ) നിബന്ധനകൾക്ക് കീഴിൽ ലൈസൻസുള്ള സ്വതന്ത്ര സോഫ്റ്റ്‌വെയറാണ് എവല്യൂഷൻ.
## പ്രത്യേകകൾ

എവല്യൂഷൻ ഇനിപ്പറയുന്ന സവിശേഷതകൾ നൽകുന്നു:
*പോപ്(POP), ഐഎംഎപി(IMAP) പ്രോട്ടോക്കോളുകൾ ഉപയോഗിച്ചുള്ള ഇമെയിൽ വീണ്ടെടുക്കലും എസ്എംടിപി(SMTP) ഉപയോഗിച്ചുള്ള ഇ-മെയിൽ ട്രാൻസ്മിഷനും
*എസ്എസ്എൽ, ടിഎൽഎസ്, സ്റ്റാർട്ട്ടിഎൽസ്(STARTTLS) എന്നിവ ഉപയോഗിച്ച് എൻക്രിപ്റ്റ് ചെയ്ത സുരക്ഷിത നെറ്റ്‌വർക്ക് കണക്ഷനുകൾ
*ജിപിജി(GPG), എസ്/എംഐഎംഇ(S/MIME) എന്നിവയുള്ള ഇ-മെയിൽ എൻക്രിപ്ഷൻ
*മാർക്ക്ഡൗൺ ഇ-മെയിൽ ഫോർമാറ്റിംഗ്

## അവലംബം

## കുറിപ്പുകൾ

വർഗ്ഗം:സ്വതന്ത്ര ഇ മെയിൽ സം‌വിധാനങ്ങൾ
വർഗ്ഗം:ഗ്നോം സഞ്ചയം
മലയാളത്തിലെ സന്ദേശകാവ്യങ്ങൾ

സംസ്കൃതസാഹിത്യത്തെ അനുകരിച്ച് മലയാളത്തിലും നിരവധി സന്ദേശകാവ്യങ്ങൾ രചിക്കപ്പെട്ടിട്ടുണ്ടു്. കാളിദാസന്റെ മേഘദൂതിനെ മാതൃകയാക്കി ഭാരതീയ ഭാഷകളിൽ സന്ദേശകാവ്യങ്ങളുണ്ടായിട്ടുണ്ടെങ്കിലും പുഷ്ക്കലമായ പ്രസ്ഥാനമായി മാറിയത് മലയാളത്തിൽ മാത്രമാണ്  

## ഘടന
സംസ്കൃതത്തിലേ അതേ ഘടന തന്നെയാണു് പൊതുവേ മലയാളത്തിലും സന്ദേശകാവ്യങ്ങൾക്കു് കാണാറുള്ളതു്. പ്രണയപരവശരായ സ്ത്രീപുരുഷന്മാർ വിധിവശാൽ പിരിഞ്ഞിരിക്കേണ്ടി വരിക, വിരഹത്തിൽ ആമഗ്നനായ കാമുകൻ കാമുകിക്ക് ഒരു സന്ദേശം എത്തിക്കുവാൻ ഒരു വസ്തുവിനെയോ വ്യക്തിയേയോ കണ്ടെത്തി തന്റെ സന്ദേശം എത്തിക്കുവാൻ അഭ്യർത്ഥിക്കുന്നു.  അങ്ങനെ ഇരുവരുടേയും ഉത്കണ്ഠയ്ക്ക് ശമനം വരുത്തുക ഇതാണ് സന്ദേശകാവ്യങ്ങളുടെ മൗലിക ഘടന. നായകൻ, നായിക, സന്ദേശവാഹകൻ ഇവരാണ് മുഖ്യ കഥാപാത്രങ്ങൾ.  സന്ദേശകാവ്യത്തിന് രണ്ട് ഭാഗങ്ങളുണ്ട്.  പൂർവ്വഭാഗവും ഉത്തരഭാഗവും. പൂർവ്വഭാഗത്ത് സന്ദശം അയയ്ക്കാനുള്ള കാരണം, സന്ദേശവാഹകനെ കണ്ടെത്തിയ സന്ദർഭം, മാർഗവിവരണം ഇവയും ഉത്തരഭാഗത്ത് നായികയുടെ വാസസ്ഥലം വർണന, നായികാ വർണന, സനേദശം ഇവ ഉൾപ്പെടുന്നു. മന്ദാക്രാന്ത വൃത്തമാണ് സന്ദേശകാവ്യങ്ങളിൽ സ്വീകരിക്കാറ്.  അംഗിയായ രസം ശൃംഗാരമാണ്.

## പ്രധാന മലയാള സന്ദേശകാവ്യങ്ങൾ
*ഉണ്ണുനീലിസന്ദേശം – അജ്ഞാതകർതൃകം
*ചക്രവാകസന്ദേശം – അജ്ഞാതകർതൃകം
*മയൂരസന്ദേശം – കേരളവർമ്മ വലിയകോയിത്തമ്പുരാൻ, 1894
*ഭൃംഗസന്ദേശം – അപ്പാടൻ വീട്ടിൽ രാമനെഴുത്തച്ഛൻ (സൃഗ്ദരവൃത്തം), 1894
*ഹംസസന്ദേശം – കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ, 1896
*ദാത്യുഹസന്ദേശം – ശീവൊള്ളി നാരായണൻ നമ്പൂതിരി, 1897
*കോകിലസന്ദേശം – മൂലൂർ എസ് പത്മനാഭപ്പണിക്കർ, 1905
*ഗരുഡസന്ദേശം – ഏ.ആർ. രാജരാജവർമ്മ, 1907
*ചകോരസന്ദേശം – തളിയില് കെ. ലക്ഷ്മിയമ്മ, 1913
*കപോതസന്ദേശം – കൊട്ടാരത്തില് ശങ്കുണ്ണി, 1924
*ഭൂപസന്ദേശം – കെ.എം. പണിക്കർ, 1934
*റാണിസന്ദേശം – സഹോദരന് കെ. അയ്യപ്പൻ (ഗാഥാവൃത്തം), 1935
*അശ്വസന്ദേശം – നല്ലമുട്ടം ജി. പദ്മനാഭപിള്ള, 1944

## അവലംബം


വർഗ്ഗം:പ്രാചീനമലയാളസാഹിത്യം
വർഗ്ഗം:സന്ദേശകാവ്യങ്ങൾ
കാനറക്കൊങ്ങ്

പശ്ചിമഘട്ടതദ്ദേശവാസിയായ ഒരു മരമാണ് **കാനറക്കൊങ്ങ്**. . 1000 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. തെക്കൻ കർണ്ണാടകത്തിലെ കുദ്രേമുഖിൽ ധാരാളമായി ഉണ്ട്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.indianforester.co.in/index.php/indianforester/article/view/5537
* http://www.iucnredlist.org/details/33017/0
* http://pilikula.com/botanical_list/botanical_name_h/hopea_canarensis_hole.html 

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ഡിപ്റ്ററോകാർപേസീ
ക്രമദീപിക (പ്രാചീനഗദ്യം)

പ്രാചീന സംസ്കൃത നാടകങ്ങൾക്ക്,  നടന്മാരുടെ ഉപയോഗത്തിനു വേണ്ടി **ക്രമദീപികയെന്നും** **ആട്ടപ്രകാരങ്ങളെന്നും** രണ്ടു ഗ്രന്ഥങ്ങൾ ഉണ്ടായിരുന്നു.  നാടകകർത്താവ് പറയാത്തതും നടന്മാർ അവശ്യം അറിഞ്ഞിരിക്കേണ്ടതുമായ ബാഹ്യവിഷയങ്ങളെ ഉപദേശിക്കുന്നതാണ് ക്രമദീപിക. ഇത് ഗദ്യരീതിയിലുള്ളവയാണ്. വേഷവിധാനം, പ്രവേശനരീതി തുടങ്ങിയ ഉപദേശങ്ങളെല്ലാം ഇതിൽപ്പെടുന്നു.   ക്രമദീപികകൾ ഇടകലർന്ന ആട്ടപ്രകാരങ്ങളും ആട്ടപ്രകാരങ്ങൾ ഉൾക്കൊളളുന്ന ക്രമദീപികകളുമാണ് അധികം കാണുന്നത്.  ശുദ്ധമായ ക്രമദീപികകൾ കാണുന്നത് ആശ്ചര്യചൂഢാമണി, പ്രതിമ, അഭിഷേകം എന്നീ രാമയണ നാടകങ്ങൾക്കാണ്.  വേഷവിധാനത്തിനുള്ള സാമഗ്രികൾ, വേഷങ്ങളുടെ പ്രത്യേകതകൾ, നടത്തം, ഇരിപ്പ്, നോട്ടം, രസഭാവാദിപ്രകാശനത്തിൽ അംഗീകരിക്കേണ്ടുന്ന പ്രകാരവിശേഷങ്ങൾ, വാക്കുച്ചരിക്കുമ്പോൾ സ്വീകരിക്കേണ്ടുന്ന സ്വരവിശേഷങ്ങൾ, വിക്കുക, കൊഞ്ഞുക, ഇഴയുക തുടങ്ങിയ ഉച്ചാരണ വൈചിത്ര്യങ്ങൾ, നൃത്തഭേദങ്ങൾ തുടങ്ങി നാട്യാചാര്യൻ ഉപദേശിക്കേണ്ട കാര്യങ്ങളെല്ലാം ക്രമദീപികയിൽ വരുന്നു. കൂടാതെ നടനും മറ്റുമുളള പ്രതിഫലത്തിന്റേയും അവകാശങ്ങളുടേയും വിവരങ്ങളുമുണ്ട്. കേരളീയ നടനകലയുടെ ഒരു അടിസ്ഥാന ശാസ്ത്രമാണ് രാമായണം ക്രമദീപിക. .
## അവലംബം


വർഗ്ഗം:പ്രാചീനഗദ്യം
വർഗ്ഗം:പ്രാചീന ഗ്രന്ഥങ്ങൾ
ചെളിവാഴകൃഷി

ഒരു വാഴകൃഷിരീതിയാണ് **ചെളിവാഴകൃഷി**. ചെളിവാഴകൃഷിയിൽ രണ്ടരമീറ്റർ അകലത്തിൽ വരമ്പുകളെടുത്ത് വാഴക്കന്ന് നടുന്നു. 2-3 ഇലയാകുമ്പോൾ വളപ്രയോഗം നടത്തുകയും മണ്ണ് കൂട്ടികൊടുക്കുകയും വേണം. വേനൽ കാലത്ത് വാരങ്ങൾക്കിടയിൽ വെള്ളം കെട്ടിനിർത്തുന്നത് നല്ലതാണ്. പൊടിവാഴകൃഷിയേക്കാൾ ചെലവു കൂടുതലാണ് ചെളിവാഴകൃഷിക്ക്. അതനുസരിച്ച് വിളവിലും വ്യതാസമുണ്ട്. നേന്ത്രവാഴ കൃഷിയിൽ ഏറ്റവും പ്രധാനം വാഴകൾ വളരുമ്പോൾ ബലമുള്ള താങ്ങുകൾ കൊടുക്കുക എന്നതാണ്. കല്ലൻ മുളകളും പുളിമരത്തടികളുമാണ് ഇതിന് ഉപയോഗിക്കുന്നത്.

വർഗ്ഗം:വാഴയുടെ കൃഷിരീതികൾ
വിരരൂപ പരിശോഷിക

അപ്പന്റിക്സ്, സീക്കൽ അപ്പന്റിക്സ്, വെർമിക്സ് എന്നൊക്കെ അറിയപ്പെടുന്ന ഒരു അവയവമാണ് **വിരരൂപ പരിശോഷിക**. സീക്കത്തിൽ വന്നുചേരുന്ന ഒരു അറ്റം അടഞ്ഞ കുഴൽ പോലെയുള്ള ഒരു അവയവമാണിത്.

## രൂപവും വലിപ്പവും
ശരാശരി 11 സെ.മീറ്റർ നീളം വരുന്ന 8-11 സെ.മീ വ്യാസമുള്ള ഒരറ്റം അടഞ്ഞ പൊള്ളയായ കുഴലാണ്. എന്നാൽ 2 സെ.മീ മുതൽ 20 സെ.മീ വലിപ്പം വരെ കാണാറുണ്ട്. ചെറുകുടലും വൻകുടലും ചേരുന്നിടത്ത് വൻകുടലിന്റെ ഭാഗമായ സീക്കത്തിൽ വന്നു ചേരുന്നു. വയറിന്റെ വലതുഭാഗത്ത് താഴെയായി ശ്രാണീഫലകത്തിന് അടിത്തായി കാണുന്നു. ഇതിന്റെ സ്ഥാനം വയറിനു പുറത്ത് **മാക് ബേണീസ് പോയന്റ്** എന്ന് അറിയുന്നു.

## രോഗം
വെർമിഫോം അപ്പന്റിക്സിനെ ബാധിക്കുന്ന ഒരു രോഗമാണ് അപ്പെൻഡിസൈറ്റിസ്.

## അവലംബം
*പേജ്67, All about human body - Addone Publishing group

*"The vestigiality of the human vermiform appendix: A Modern Reappraisal"—evolutionary biology argument that the appendix is vestigial
*Appendix May Actually Have a Purpose—2007 WebMD article
*Smith, H.F.; R.E. Fisher, M.L. Everett, A.D. Thomas, R. Randal Bollinger, and W. Parker (October 2009). "Comparative anatomy and phylogenetic distribution of the mammalian *cecal appendix". Journal of Evolutionary Biology 22 (10): 1984–99. doi:10.1111/j.1420-9101.2009.01809.x. ISSN 1420-9101. PMID 19678866.
*Cho, Jinny. "Scientists refute Darwin's theory on appendix". The Chronicle (Duke University), August 27, 2009. (News article on the above journal article.)
*http://www.scientificamerican.com/article.cfm?id=what-is-the-function-of-t
 

വർഗ്ഗം:ദഹനേന്ദ്രിയവ്യൂഹം
കാവൻഡിഷ്‌

അന്താരാഷ്ട്രവിപണിയിൽ വളരെ പ്രചാരത്തിലുള്ള ഒരിനം വാഴയിനമാണ് **കാവൻഡിഷ്‌**. ഉൽപാദനക്ഷമതയിൽ മുൻപന്തിയിലാണ് ഈ വിഭാഗം ഇനങ്ങൾ. വാഴകളുടെ ഉയരത്തിന്റെ അടിസ്ഥാനത്തിൽ ഇതിൽ പല ഉപയിനങ്ങളും ഉണ്ട്. ഡ്വാർഫ് കാവൻഡിഷ്, ഗ്രാന്റ്നേൻ, റൊബസ്റ്റ, ലക്കടാൻ തുടങ്ങിയ ഇനങ്ങൾ ഈ വിഭാഗത്തിൽപ്പെടുന്നു. പഴത്തിനു വേണ്ടിയാണ് ഈ ഇനങ്ങളെല്ലാം പ്രധാനമായും ഉപയോഗിക്കുന്നത്.

## പ്രത്യേകതകൾ
പഴുത്തുകഴിഞ്ഞാൽ കുലയിലെ പടലയിൽ നിന്നും കായ്കൾ പെട്ടെന്ന് വേർപ്പെട്ട് പോകും. അതുകൊണ്ടുതന്നെ സംഭരണശേഷി ഈ ഇനങ്ങൾക്ക് വളരെ കുറവാണ്. സിഗറ്റോക്ക ഇലപ്പുള്ളിരോഗം ഈ ഇനങ്ങളെ കാര്യമായി ബാധിക്കുന്നു. പനാമ വിൽറ്റ് രോഗത്തെ ചെറുക്കാനുള്ള കഴിവുണ്ട് .

## ചിത്രശാല

File:Bananas.JPG|വാഴപ്പഴം
File:Bananenblüte.JPG|കുടപ്പൻ
File:Dwarf cavendish leaf.JPG|വാഴയില 


## അവലംബം

വർഗ്ഗം:വിദേശ വാഴയിനങ്ങൾ
വർഗ്ഗം:വാഴയിനങ്ങൾ
തടപ്പുഴു

വാഴയെ ഏറ്റവുമധികം ആക്രമിക്കുന്ന ഒരു കീടമാണ് **തടപ്പുഴു**. തടതുരപ്പൻ, പിണ്ടിതുരപ്പൻ ചെള്ള്/ചെല്ലി എന്നീ പേരിലെല്ലാം അറിയപ്പെടുന്നു.  . ഇതിന്റെ വണ്ടുകൾക്ക് മാണവണ്ടുമായി സാദൃശ്യമുണ്ട്. ഇതിന്റെ ആക്രമണം അടുത്തകാലങ്ങളിൽ കേരളത്തിൽ വ്യാപകമായിട്ടുണ്ട്. വണ്ടുകൾക്ക് കറുപ്പോ ചുവപ്പുകലർന്ന തവിട്ടുനിറമായിരിക്കും. ആൺ വണ്ടുകൾ പെൺവണ്ടിനേക്കാൾ വലിപ്പം കുറവാണ്.

## ജീവിതചക്രം
പൂർണ്ണ വളർച്ചയെത്തിയ പെൺവണ്ടുകൾ വാഴത്തടയിൽ/പിണ്ടിയിൽ ചെറു സുഷിരങ്ങളുണ്ടാക്കി, പോളകൾക്കുള്ളിലെ വായു അറകളിൽ മുട്ടകൾ നിക്ഷേപിക്കുന്നു. ഈ മുട്ട വിരിഞ്ഞു പുറത്തു വരുന്ന പുഴുക്കൾ തട വ്യാപകമായി തിന്നു തീർക്കുകയും അതുവഴി വാഴ ഒടിഞ്ഞ് വീണ് നശിക്കുകയും ചെയ്യുന്നു.

## വാഴയിനങ്ങൾ
കേരളത്തിൽ വ്യാപകമായി കൃഷി ചെയ്തുവരുന്ന നേന്ത്രൻ, പാളയൻകോടൻ, പൂവൻ, ചെങ്കദളി എന്നീ ഇനങ്ങളിലെല്ലാം പിണ്ടിതുരപ്പൻ രൂക്ഷമായി ബാധിക്കുന്നുണ്ട്. റൊബസ്റ്റ, ഞാലിപ്പൂവൻ തുടങ്ങിയ ഇനങ്ങളിൽ ഇതിന്റെ ആക്രമണം താരതമ്യേന കുറവാണ്.

## ലക്ഷണങ്ങൾ
വാഴത്തടയിൽ കാണുന്ന കറുപ്പോ ചുവപ്പോ ആയ കുത്തുകളും അവയിൽ നിന്നും ഒലിക്കുന്ന കൊഴുപ്പുള്ള ദ്രാവകവുമാണ് ആക്രമണത്തിന്റെ ആദ്യ ലക്ഷണങ്ങൾ.

## നിയന്ത്രണ മാർഗ്ഗങ്ങൾ
* കൃഷിയിടം വൃത്തിയായി സൂക്ഷിക്കുക
* ആക്രമണത്തിനിരയായ വാഴകൾ പിണ്ടിയുൾപ്പെടെ മാറ്റി തീയിട്ട് നശിപ്പിക്കണം. 
* വാഴത്തടയിൽ ചെളിയോ വേപ്പണ്ണ എമൾഷനോ തേച്ചുപിടിപ്പിച്ചാൽ വണ്ടുകൾ മുട്ടയിടുന്നത് തടയാം.
* ശ്രീകാര്യത്തെ കേന്ദ്ര കിഴങ്ങുവർഗ കേന്ദ്രം 'നന്മ', 'മേന്മ' എന്നീ പേരിൽ മരച്ചീനിയിൽ നിന്നുള്ള തടപ്പുഴുവിനെ പ്രതിരോധിക്കാനായുള്ള ജൈവ കീടനാശിനികൾ വികസിപ്പിച്ചെടുത്തിട്ടുണ്ട് .
* ഉപദ്രവം രൂക്ഷമാകുകയാണെങ്കിൽ ക്യൂനാൾഫോസ്, ക്ലോർപൈറിഫോസ്, കാർബാറിൽ തുടങ്ങിയ കീടനാശികൾ ഉപയോഗിക്കാം.
* 

## അവലംബം

* വാഴത്തോട്ടത്തില് ഒരു വില്ലന്, ജോഷി പി.​എം,കോളേജ് ഓഫ് ഹോർട്ടിക്കള്ച്ചര്, വെള്ളാനിക്കര, മലയാള മനോരമ ദിനപത്രം തീയതി 29.12.1990

വർഗ്ഗം:വാഴയുടെ കീടങ്ങൾ
വർഗ്ഗം:വണ്ടുകൾ
സ്ഥാനാർത്ഥി സാറാമ്മ

ജയമാരുതി പ്രൊഡക്ഷൻസിനു വേണ്ടി ശ്യാമള, അരുണാചലം, വീനസ് എന്നീ സ്റ്റുഡിയോകളിൽ വച്ച് ടി.ഇ. വാസുദേവൻ നിർമിച്ച മലയാളചലച്ചിത്രമാണ് **സ്ഥാനാർഥി സാറാമ്മ**.  അസോസിയേറ്റഡ് പിക്ചേഴ്സ് വിതരണം നടത്തിയ ഈ ചിത്രം 1966 ഡിസംബർ 2-ന് പ്രദർശനം തുടങ്ങി.

## അഭിനേതാക്കൾ
* പ്രേം നസീർ
* അടൂർ ഭാസി
* ശങ്കരാടി
* ഷീല
* ടി.ആർ. ഓമന
* പങ്കജവല്ലി
* മുതുകുളം രാഘവൻ പിള്ള
* ജി.കെ. പിള്ള
* നെല്ലിക്കോട് ഭാസ്കരൻ
* ശങ്കരാടി
* മീനാകുമാരി
* കുഞ്ഞാണ്ടി
* രമേശ്
* സ്റ്റണ്ട് ഭാസ്കരൻ
* സ്റ്റണ്ട് കൃഷ്ണൻ
* പഞ്ചാബി 
* പ്രതാപചന്ദ്രൻ
* ശോഭ 

## ഗാനങ്ങൾ
ഈ ചിത്രത്തിലെ ഒൻപതു ഗാനങ്ങൾ ചിട്ടപ്പെടുത്തിയതും എൽ.പി.ആർ. വർമ്മ ആണ്. ഗാനരചന വയലാർ രാമവർമ്മ.

## അണിയറ പ്രവർത്തകർ
*നിർമ്മാണം -- ടി.ഇ. വസുദേവൻ
*സംവിധാനം -- കെ.എസ്. സേതുമാധവൻ
*സംഗീതം -- എൽ.പി.ആർ. വർമ്മ
*ഗാനരചന—വയലാർ
*പശ്ചാത്തലസംഗീതം -- ആർ.കെ. ശേഖർ
*കഥ—മുട്ടത്തുവർക്കി
*തിരക്കഥ—കെ.എസ്. സേതുമാധവൻ
*സംഭാഷണം -- എസ്.എൽ.പുരം സദാനന്ദൻ
*ചിത്രസംയോജനം -- ടി.ആർ. ശ്രീനിവാസലു
*കലാസംവിധാനം -- ആർ.ബി.എസ്. മണി
*ക്യാമറ—മെല്ലി ഇറാനി, നമശിവയം സി.
*നൃത്തസംവിധാനം -- ഇ. മാധവൻ, പാർത്ഥസാരഥി 

## അവലംബം

## പുറത്തേക്കുള്ള കണ്ണികൾ
*ദേവരാഗ ഡേറ്റാബേസിൽ നിന്ന്  സ്ഥാനാർഥി സറാമ്മയിലെ ഗാനങ്ങൾ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:വയലാർ-എൽ.പി.ആർ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
വർഗ്ഗം:എൽ. പി ആർ വർമ്മ ഈണം നൽകിയ ഗാനങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
പൊടിവാഴകൃഷി

നേന്ത്രവാഴ കൃഷിചെയ്യുന്ന ഒരു രീതിയാണ് **പൊടിവാഴകൃഷി**. മകരകൊയ്ത്ത് (ഓണവാഴകൃഷി) കഴിഞ്ഞ വയലുകളിലും മേടത്തിൽ (കുംഭവാഴ) പറമ്പുകളിലുമാണ് പൊടിവാഴകൃഷി ചെയ്യുന്നത്. പൊടിവാഴകൃഷിയിൽ വാഴക്കന്നുകൾ ഒന്നരയടിവരെയുള്ള കുഴികളെടുത്താണ് നടുക. നേന്ത്രവാഴ കൃഷിയിൽ ഏറ്റവും പ്രധാനം വാഴകൾ വളരുമ്പോൾ ബലമുള്ള താങ്ങുകൾ കൊടുക്കുക എന്നതാണ്. കല്ലൻ മുളകളും പുളിമരത്തടികളുമാണ് ഇതിന് ഉപയോഗിക്കുന്നത്.

വർഗ്ഗം:വാഴയുടെ കൃഷിരീതികൾ
സാൻസിബാർ

കേരളത്തിൽ അധികം പ്രചാരത്തിലാകാത്ത ഒരു ആഫ്രിക്കൻ വാഴയിനമാണ് **സാൻസിബാർ**. നേന്ത്രന്റെ അതേ ഗുണങ്ങളുള്ള ഒരിനമാണ്  .വിദേശ ഇനമായതിനാൽ  മറ്റു വാഴകളെപ്പോലെ രോഗപ്രതിരോധ ശേഷി ഇവയ്ക്ക് ഇല്ലാത്തതാണ് ഈ ഇനം വാഴയുടെ കൃഷി വ്യാപകമാകാതിരിക്കാൻ കാരണം. കുടപ്പനില്ലാത്തതിനാൽ ഈ വാഴയിനത്തെ ട്രു ഹോൺ വിഭാഗത്തിൽ പെടുത്തിയിരിക്കുന്നു .

## കൃഷിരീതി
കിളച്ചൊരുക്കിയ മണ്ണിൽ തടങ്ങളെടുത്ത് കരിയിലകൾ കൂട്ടി കത്തിക്കണം. ഉണങ്ങിപ്പൊടിഞ്ഞ ചാണകം എല്ലുപൊടി എന്നിവ ചേർത്ത് കന്നുകൾ നടാം . നല്ല വിളവു ലഭിച്ച വാഴകളിൽ നിന്ന് കന്നുകൾ ഇളക്കിയെടുത്ത വിത്തായി ഉപയോഗിക്കാം. വേനൽക്കാലത്ത് ജലസേചനവും ഇടയ്ക്കിടെ ജൈവവളങ്ങൾ ചേർക്കലും ആവശ്യമാണ്. പത്തുമാസം കൊണ്ട് സാൻസിബാർ വാഴകൾ കുലയ്ക്കും.

## പ്രത്യേകതകൾ
ചുണ്ടുകൾ (കുടപ്പൻ) സാൻസിബാർ വാഴക്കുലകളിൽ കാണാറില്ല  . മൂപ്പെത്താൻ സാധാരണ നേന്ത്രനേക്കാളും ഒരു മാസം കൂടുതലാണ്. രണ്ടോ മൂന്നോ പടലകളിലായി 18-30 കായ്കൾ അടങ്ങുന്ന കുലകളാണ് ഉണ്ടാകുന്നത്. ഓരോ കായ്കൾക്കും 35 - 40 സെ.മീ. നീളവും അതിനൊത്ത വണ്ണവും ഉണ്ടാകും .ഉപ്പേരിക്കും(ചിപ്സുണ്ടാക്കാൻ) ഇവ മികച്ചതാണ് .

## അവലംബം

വർഗ്ഗം:വിദേശ വാഴയിനങ്ങൾ
വർഗ്ഗം:വാഴയിനങ്ങൾ
മാണവണ്ട്

തടപ്പുഴുവിനോട് സാദൃശ്യമുള്ള, വാഴകൃഷിയുള്ള എല്ലായിടങ്ങളിലും സാധാരണയായി കണ്ടുവരുന്ന ഒരു കീടമാണ് **മാണവണ്ട്**. .

## ജീവിതചക്രം

## ലക്ഷണങ്ങൾ

## നിയന്ത്രണ മാർഗ്ഗങ്ങൾ

## അവലംബം

വർഗ്ഗം:വാഴയുടെ കീടങ്ങൾ
വർഗ്ഗം:വണ്ടുകൾ
പുത്തൻകുരിശ്

ലഘുചിത്രം|വലത്ത്‌|പുത്തൻകുരിശിലെ മലങ്കര സുറിയാനി ഓർത്തഡോക്സ് ആസ്ഥാനം

എറണാകുളം ജില്ലയിൽ കുന്നത്തുനാട് താലൂക്കിൽ വടവുകോട് ബ്ളോക്കിലെ വടവുകോട്-പുത്തൻകുരിശ് ഗ്രാമപഞ്ചായത്തിലെ  ഒരു ഗ്രാമമാണ് പുത്തൻകുരിശ്. കോലഞ്ചേരി പട്ടണത്തിന് അടുത്തായിട്ടാണ് ഇത് സ്ഥിതി ചെയ്യുന്നത്. ഇംഗ്ലീഷ്: Puthencruz    Malankara Jacobite Syrian Christian Head Quarter s ആണ് പുത്തൻ കുരിശിലുള്ളത് 

## പേരിനുപിന്നിൽ
സ്ഥലനാമം കുരിശിൽ നിന്നാണെന്നു പ്രഥമ നിഗമനങ്ങൾ ഒരുക്കാമെങ്കിലും സ്ഥലത്തിന്റെ പൂർവ്വനാമം പുത്തൻകാവ് എന്നായിരുന്നു. പുതൻ, പുത്തൻ ബുദ്ധൻ എന്നിങ്ങനെ ബൗദ്ധസൂചനയാണ് ഈ പൂർവ്വപദം നൽകുന്നത്. പുത്തൻ കാവ് എന്ന പേരിൽ ഒരു പുരാതനമായ ക്ഷേത്രം ഇന്നും അവിടെ ഉണ്ട്. ബുദ്ധ ജൈന മതത്തിന്റെ അസ്തമയത്തിനു ശേഷം ക്രമേണ ഹിന്ദുക്കളുടേയും ക്രിസ്ത്യാനികളൂടേയും പേരിലായിത്തീർന്നു കാവ് നിന്നിരുന്ന സ്ഥലം. ക്രൈസ്തവരുടെ പള്ളി പുത്തങ്കാവിൽ നിലവിൽ വന്ന ശേഷം പുതന് കാവ്, പുതങ്കാവിൽ കുരിശായും പിന്നീട് പുതൻ കുരിശ് ആയും മാറി. കാവിൽ എന്ന ഘടകം പദത്രയത്തിൽ നിന്ന് നീങ്ങി. 

## ചിത്രശാല

പ്രമാണം:Little Flower Catholic Church, Puthencruz - ലിറ്റിൽ ഫ്ലവർ കാത്തലിക് ചർച്ച്, പുത്തൻകുരിശ്.jpg|ലിറ്റിൽ ഫ്ലവർ കത്തോലിക്കാ പള്ളി.


## പരാമർശങ്ങൾ
ഇന്റർസ്റ്റെല്ലാർ ബൗണ്ടറി എക്സ്‌പ്ലോറർ

സൗരയൂഥത്തിനും നക്ഷത്രാന്തരീയ സ്ഥലത്തിനും ഇടയിലുള്ള സ്പേസിന്റെ മേപ് തയ്യാറാക്കുന്നതിനു വേണ്ടി നാസ വിക്ഷേപിച്ച പേടകമാണ് **ഐബക്സ്** എന്നറിയപ്പെടുന്ന ഇന്റർസ്റ്റെല്ലാർ ബൗണ്ടറി എക്സ്‌പ്ലോറർ. 2008 ഒക്ടോബർ 19നായിരുന്നു ഇതിന്റെ വിക്ഷേപണം.. 

## അവലംബം

വർഗ്ഗം:ബഹിരാകാശപേടകങ്ങൾ - അപൂർണ്ണലേഖനങ്ങൾ
കാർഡൻ സന്ധി

ലഘുചിത്രം|ഏതു ദിശയിലേക്കും തിരിയുന്ന ഒരു ഇരട്ട കാർഡിയൻ സന്ധി
ഏതു ദിശയിലേക്കും തിരിയാൻ സമ്മതിക്കുന്ന തരത്തിലുള്ള സന്ധിയെയാണു് **കാർഡൻ സന്ധി** (**യൂണിവേഴ്സൽ സന്ധി**) എന്നു പറയുന്നതു്. ഭ്രമണത്തിലേർപ്പെട്ടിരിക്കുന്ന രണ്ടു ഷാഫ്റ്റുകളെ തമ്മിൽ ബന്ധിപ്പിക്കാനാണു് ഇതു പ്രധാനമായും ഉപയോഗിക്കുന്നതു്. തമ്മിൽ 90 ഡിഗ്രിയിൽ വച്ചിരിക്കുന്ന ഒരു ജോഡി ഷാഫ്റ്റുകൾ കൊണ്ടാണു് ഇതു നിർമ്മിച്ചിരിക്കുന്നതു്. ഗെറോലാമോ കാർഡനോ എന്ന ഇറ്റാലിയൻ ഗണിതശാസ്ത്രജ്ഞനാണു് ഇതിന്റെ ബലത്തെ വിതരണം ചെയ്യാനുള്ള കഴിവിനെക്കുറിച്ച് ആദ്യം പ്രതിപാധിച്ചതു്.

വർഗ്ഗം:യാന്ത്രികം
നുസ്റത്ത് ഫത്തേ അലി ഖാൻ

പ്രശസ്ത **കവ്വാലി** ഗായകനും ,സംഗീതജ്ഞനുമായിരുന്ന **നുസ്രത്ത് ഫത്തെഹ് അലിഖാൻ** പാകിസ്താനിലെ ഫൈസലാബാദിൽ സംഗീതവിദ്വാനായ ഫത്തെഹ് അലിഖാന്റെ പുത്രനായി ജനിച്ചു. (13 ഒക്ടോ: 1948 – 16 ഓഗസ്റ്റ് 1997). സൂഫികളുമായി ബന്ധപ്പെട്ട ഭക്തിഗാനശാഖയായ കവ്വാലിക്ക് ലോകവ്യാപകമായ ആസ്വാദകശ്രദ്ധ നേടിക്കൊടുക്കുന്നതിൽ നുസ്രത്ത് വലിയ പങ്കാണ് വഹിച്ചത്. 

## ജീവിതരേഖ
പിതാവായ ഫത്തെഹ് അലിഖാനു തന്റെ മകൻ സംഗീതത്തിന്റെ വഴി തെരഞ്ഞെടുക്കുന്നതിനോടു തെല്ലും  യോജിപ്പുണ്ടായിരുന്നില്ല. കവ്വാലി ഗായകരുടെ അന്നത്തെ താഴ്ന്ന ജീവിതനിലവാരമായിരുന്നു അദ്ദേഹം കണ്ടെത്തിയ ഒരു കാരണം. പകരം  നുസ്രത്ത് ഒരു ഭിഷഗ്വരൻ ആയിത്തീരുന്നതിലാണ് അദ്ദേഹം  ശ്രദ്ധവച്ചത്.എന്നാൽ സംഗീതത്തോട് അദമ്യമായ അഭിവാഞ്ഛ  പുലർത്തിയ നുസ്രത്ത് പിതാവിനോടൊപ്പം ആദ്യം  തബലയിലും, ഖയാലിന്റെ ചിട്ടവട്ടങ്ങളിൽ ഒതുങ്ങിനിന്നുള്ള സംഗീതപഠനത്തിലും ശ്രദ്ധ കേന്ദ്രീകരിച്ചു. 1964ൽ പിതാവിന്റെ മരണത്തോടെ പിതാവിന്റെ സഹോദരന്മാരായ മുബാറക് അലിഖാന്റേയും, സൽമത് അലിഖാന്റെയും കീഴിൽ നുസ്രത്ത് അലിഖാൻ സംഗീതപരിശീലനം  തുടർന്നു. 
1971ൽ കുടുംബാംഗങ്ങൾ അടങ്ങുന്ന കവ്വാലി സംഗീത സംഘത്തിന്റെ നേതൃത്വം ഏറ്റെടുത്ത നുസ്രത്ത് പാകിസ്താൻ റേഡിയോയിൽ ആണ്  പ്രഥമമായി പരിപാടി അവതരിപ്പിച്ചത്. പരിപാടികൾക്കു വേണ്ടി നിരന്തരം  യാത്ര ചെയ്തുവന്ന അലിഖാൻ നാല്പതിലേറെ രാജ്യങ്ങളിൽ പരിപാടി അവതരിപ്പിച്ചിട്ടുണ്ട്.
ഒട്ടേറെ ആൽബങ്ങൾ നുസ്രത്ത് അലിഖാന്റെ പേരിൽ പുറത്തിറങ്ങി. പീറ്റർ ഗബ്രിയേൽ, മൈക്കൽ ബ്രൂക്ക്, പേൾ ജാം ,എഡ്ഡി വെഡ്ഡർ എന്നീ പാശ്ചാത്യസംഗീതജ്ഞരുമായും അദ്ദേഹം സഹകരിച്ചിരുന്നു.

ഗിന്നസ് ലോകറിക്കാർഡ് ബുക്ക് പ്രകാരം  2001ൽ  ഏറ്റവും  കൂടുതൽ  റെക്കാർഡ് ചെയ്യപ്പെട്ട കവ്വാലി ഗായകൻ നുസ്രത്താണ്. 125 ആൽബങ്ങളാണ് അപ്രകാരം പുറത്തിറങ്ങിയത്.

## ബഹുമതികൾ
*യുനസ്കോ സംഗീതസമ്മാനം - 1995 
*ഫുക്കുവോക്ക ഏഷ്യൻ കൾച്ചർ പുരസ്ക്കാരം  -1996 
* ഗ്രാൻഡ് പ്രി ഡി അമരിക്-1996. 
## അവലംബം

## പുറംകണ്ണികൾ

*Article with brief 1993 interview (edwebproject.org)
*
* NPR Audio Report: Nusrat Fateh Ali Khan: The Voice Of Pakistan
* 

വർഗ്ഗം:പാകിസ്താനി കലാകാരന്മാർ
വർഗ്ഗം:1948-ൽ ജനിച്ചവർ
വർഗ്ഗം:ഒക്ടോബർ 13-ന് ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:ഓഗസ്റ്റ് 16-ന് മരിച്ചവർ
വർഗ്ഗം:പാകിസ്താനി നാടോടി ഗായകർ
വർഗ്ഗം:പാകിസ്താനി ചലച്ചിത്ര ഗായകർ
കേരള സാഹിത്യ അക്കാദമി പുരസ്കാരം 2012

കേരള സാഹിത്യ അക്കാദമി മലയാള സാഹിത്യത്തിലെ വിവിധ ശാഖകളിലായി നൽകുന്ന 2012-ലെ കേരള സാഹിത്യ അക്കാദമി പുരസ്കാരം, 2013 ജൂലൈ 11-നു് പ്രഖ്യാപിച്ചു.  നോവൽ വിഭാഗത്തിൽ ഇ.സന്തോഷ് കുമാറിന്റെ അന്ധകാരനഴി, ചെറുകഥാവിഭാഗത്തിൽ സതീഷ് ബാബു പയ്യന്നൂരിന്റെ പേരമരം, കവിതയിൽ എസ്. ജോസഫിന്റെ ഉപ്പന്റെ കൂവൽ വരയ്ക്കുന്നു, ആത്മകഥയിൽ എസ്.ജയചന്ദ്രൻ നായരുടെ എന്റെ പ്രദക്ഷിണവഴികൾ എന്നിവയ്ക്ക് പുരസ്കാരങ്ങൾ ലഭിച്ചു.

## പുരസ്കാരങ്ങൾ
* നോവൽ - അന്ധകാരനഴി - ഇ. സന്തോഷ് കുമാർ
* ചെറുകഥ - പേരമരം - സതീഷ്ബാബു പയ്യന്നൂർ 
* കവിത - ഉപ്പന്റെ കൂവൽ വരയ്ക്കുന്നു - എസ്. ജോസഫ് 
* ആത്മകഥ - എന്റെ പ്രദക്ഷിണവഴികൾ - എസ്. ജയചന്ദ്രൻ നായർ
* സാഹിത്യവിമർശനം - പെണ്ണെഴുതുന്ന ജീവിതം - എൻ.കെ. രവീന്ദ്രൻ
* നാടകം -  മറിമാൻകണ്ണി - എം.എൻ. വിനയകുമാർ
* വൈജ്ഞാനികസാഹിത്യം - സംസ്കാരമുദ്രകൾ - നടുവട്ടം ഗോപാലകൃഷ്ണൻ
* യാത്രാവിവരണം - ബാൾട്ടിക് ഡയറി -സന്തോഷ് ജോർജ് കുളങ്ങര
* ഹാസ്യസാഹിത്യം - ഒരു നാനോക്കിനാവ് - പി.ടി. ഹമീദ് 
* വിവർത്തനം - മരുഭൂമി - ഡോ. എസ്. ശ്രീനിവാസൻ
*ബാലസാഹിത്യം - കുട്ടിപ്പട്ടാളത്തിന്റെ കേരളപര്യടനം - എൻ.പി. ഹാഫിസ് മുഹമ്മദ്

## എൻഡോവ്മെന്റുകൾ
*ജി.എൻ പിള്ള എൻഡോവ്മെന്റ് (വൈജ്ഞാനികസാഹിത്യം)- ദൃശ്യദേശങ്ങളുടെ ഭൂപടം - എൻ.പി. സജീഷ്
*ഐ.സി. ചാക്കോ അവാർഡ് (ഭാഷാ ശാസ്ത്രം, വ്യാകരണം, ശാസ്ത്രപഠനം) - മലയാള ചിന്തകൾ - വി.കെ. ഹരിഹരനുണ്ണിത്താൻ
*കെ.ആർ. നമ്പൂതിരി അവാർഡ്(വൈദിക സാഹിത്യം) - ശ്രീബുദ്ധൻ - ജീവിതം ദർശനം മതം - ഡോ.വി.എസ്. വാര്യർ 
*കുറ്റിപ്പുഴ അവാർഡ് - (നിരൂപണം ) -  സമൂഹം സാഹിത്യം സംസ്കാരം - കെ.ഇ.എൻ. കുഞ്ഞഹമ്മദ്
*കനകശ്രീ അവാർഡ് (കവിത) - മൂന്നു കല്ലുകൾക്കിടയിൽ - പ്രകാശൻ മടിക്കൈ
*ഗീതാ ഹിരണ്യൻ അവാർഡ് (ചെറുകഥാ സമാഹാരം) രാത്രിയിൽ ഓട്ടോയിൽ ഒരു മനുഷ്യൻ - ജി.ആർ. ഇന്ദുഗോപൻ 
*സി.ബി. കുമാർ അവാർഡ്(ഉപന്യാസം) - ആധുനികത ഇന്നെവിടെ? - എം. മുകുന്ദൻ

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം
കൊറത്തി

പശ്ചിമഘട്ടതദ്ദേശവാസിയായ ഒരു ചെറിയ വൃക്ഷമാണ് **കൊറത്തി**. . 10 മീറ്ററോളം ഉയരം വയ്ക്കുന്ന ഈ മരം 700 മീറ്റർ വരെ ഉയരമുള്ള നിത്യഹരിതവനങ്ങളിലെ ചതുപ്പുകളിലും ചെറിയ അരുവികളുടെ തീരങ്ങളിലും കാണുന്നു. കുറപ്പുന്ന, ആറ്റുവഞ്ചി, കാരപ്പൊങ്ങ് എന്നെല്ലാം പേരുകളുണ്ട്. സാമ്പത്തികപ്രാധാന്യമുള്ള ഈ മരത്തിന്റെ വിത്തുകൾ കേടുവന്ന് മുളയ്ക്കൽശേഷി കുറവായതിനാൽ കൃത്രിമമായി വ്യാപിപ്പിക്കാൻ ശ്രമം നടത്തുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
തറവാട്ടമ്മ

മദ്രാസ് ഫിലിംസിന്റെ ബാനറിൽ എൻ. വസുദേവ മേനോൻ ഭരണിസ്റ്റുഡിയോയിൽ നിർമിച്ച മലയാളചലച്ചിത്രമാണ് **തറവാട്ടമ്മ**.  ഈ ചലച്ചിത്രം കേരളത്തിൽ വിതരണം നടത്തിയ ഭാരത്പിക്ചേഴ്സ് 1966 സെപ്റ്റംബർ 19-ന് പ്രദർശനം തുടങ്ങി.

## അഭിനേതക്കൾ
*സത്യൻ- ഗോപി
*തിക്കുറിശ്ശി സുകുമാരൻ നായർ -കേശവൻ നായർ
*കെ.പി. ഉമ്മർ- സുരേഷ്
*പി.ജെ. ആന്റണി- ഗോവിന്ദപ്പിള്ള
*ജി.കെ. പിള്ള- മാധവൻ കുട്ടി
*ബഹദൂർ- മി. മേനോൻ
*അടൂർ ഭാസി- പരമുക്കുറുപ്പ്
*ബി.എസ്. സരോജ- ഗീത
*ആറന്മുള പൊന്നമ്മ- വല്യമ്മ
*സുകുമാരി- 
*സബാസ്റ്റ്യൻ
*രാജൻ
*പ്രതാപചന്ദ്രൻ 
*രമേശ്
*മാസ്റ്റർ പ്രഭാകരൻ
*ഷീല-രാധ
*വാസന്തി
*കൗസല്ല്യ
*വി.എസ്. പത്മിനി
*ജ്യോതി
*എൻ. സരോജ 

## പിന്നണിഗായകർ
*കമുകറ പുരുഷോത്തമൻ
*കെ.ജെ. യേശുദാസ്
*കെ.പി. ഉദയഭാനു
*എസ്. ജാനകി
*വസന്ത
*രേണുക 

## അണിയറ പ്രവർത്തകർ
*നിർമ്മാണം -- വാസു മേനോൻ
*സംവിധാനം -- പി. ഭാസ്കരൻ
*സഗീതം -- എം.എസ്. ബാബുരാജ്
*ഗാനരചന—പി. ഭാസ്കരൻ
*പശ്ചാത്തലസംഗീതം -- എം.ബി. ശ്രീനിവാസൻ
*കഥ—ദാദാ മിരസി
*തിരക്കഥ—പി. ഭാസ്കരൻ
*സംഭാഷണം -- പാറപ്പുറത്ത്
*ചിത്രസംയോജനം -- കെ. നാരായണൻ, കെ. ശങ്കുണ്ണി
*കലാസംവിധാനം -- കെ.പി. ശങ്കരൻ കുട്ടി
*ക്യാമറ—ഇ.എൻ. ബാലകൃഷ്ണൻ 

## ഗാനങ്ങൾ
പി. ഭാസ്കരൻ എഴുതിയ ഏഴുഗാനങ്ങൾക്കു സംഗീതം നൽകിയത് എം.എസ്. ബാബുരാജാണ്.

## അവലംബം

## പുറത്തേക്കുള്ള കണ്ണികൾ
*യുട്യൂബിൽ നിന്ന് മുഴുനീള ചലച്ചിത്രം തറവട്ടമ്മ

## പടം കാണുക
തറവാട്ടമ്മ1966
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത  ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
എസ്. ശ്രീനിവാസൻ

പ്രമുഖ മലയാള വിവർത്തകനും ഇംഗ്ലീഷ് അദ്ധ്യാപകനുമാണ് **ഡോ. എസ്. ശ്രീനിവാസൻ**. വിശ്വസാഹിത്യത്തിലെ  നിരവധി നോവലുകൾ മലയാളത്തിലേക്ക് വിവർത്തനം ചെയ്തിട്ടുണ്ട്. 2012 ലെ വിവർത്തനത്തിനുള്ള കേരള സാഹിത്യ അക്കാദമിയുടെ പുരസ്കാരം ലഭിച്ചിട്ടുണ്ട്.  മലയാളത്തിലും ഇംഗ്ലീഷിലും സാഹിത്യലേഖനങ്ങൾ പ്രസിദ്ധീകരിച്ചിട്ടുണ്ട്.
## ജീവിതരേഖ
കൊല്ലം സ്വദേശിയായ ശ്രീനിവാസൻ വിവിധ ശ്രീനാരായണ കോളേജുകളിൽ ഇംഗ്ലീഷ് അധ്യാപകനായി സേവനമനുഷ്ഠിച്ചിട്ടുണ്ട്. കൊല്ലം എസ്.എൻ. കോളേജിലെ ഇംഗ്ലീഷ് വകുപ്പ് മേധാവിയായിരുന്നു. ജേണൽ ഓഫ് ലിറ്ററേച്ചർ ആൻഡ് ഈസ്തറ്റിക്‌സ് എന്ന അന്താരാഷ്ട്ര ഇംഗ്ലീഷ് സാഹിത്യമാസികയുടെ പത്രാധിപരാണ്. മലയാളത്തിലെ നിരവധി ചെറുകഥകളും കവിതകളും ഇംഗ്ലീഷിലേക്ക് വിവർത്തനം ചെയ്തിട്ടുണ്ട്.

## വിവർത്തന കൃതികൾ
*വൺ ഹൂ ഫ്‌ളൂ ഓവർ ദ കുക്കൂസ് നെസ്റ്റ് - കെൻ കെസ്സി
*മരുഭൂമി - ലെ ക്ലെസിയോ 
*ചെറുപ്പക്കാരനെന്ന നിലയിൽ കലാകാരന്റെ ചിത്രീകരണം - ജെയിംസ് ജോയ്സ്
*ഇരുട്ടിന്റെ ഹൃദയം - ജോസഫ് കോൺറാഡ്
*രണ്ടു സഹോദരന്മാർ - മോപ്പസാങ്ങ്
*അമേരിക്കക്കെതിരെ ഉപജാപം - ഫിലിപ്പ് റോത്ത്
*പാസ്‌പോർട്ട്  - ഹെർത മുള്ളർ
*ഏറ്റവും വലിയ എഴുത്തുകാരുടെ ഏറ്റവും ചെറിയ കഥകൾ

## ഇംഗ്ലീഷ്
*ബിയോണ്ട് ഫോർമലിസം
*പോസ്റ്റ് മോഡേണിസം ആൻഡ് അദർ എസ്സെയ്‌സ്
## പുരസ്കാരങ്ങൾ
*2012 ലെ വിവർത്തനത്തിനുള്ള കേരള സാഹിത്യ അക്കാദമിയുടെ പുരസ്കാരം
## അവലംബം


വർഗ്ഗം:കേരളത്തിലെ എഴുത്തുകാർ
വർഗ്ഗം:വിവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
എം.എൻ. വിനയകുമാർ

ലഘുചിത്രം|എം.എൻ. വിനയകുമാർ 2025
പ്രമുഖ മലയാള സാഹിത്യകാരനാണ് **എം.എൻ. വിനയകുമാർ** (ജനനം : 2 ഡിസംബർ 1959). 2012ലെ നാടകത്തിനുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.  
## ജീവിതരേഖ
തൃശൂർ ജില്ലയിലെ അരിമ്പൂരിൽ മാക്കോത്ത് നാരായണമാരാരുടെയും കല്യാണി അമ്മയുടെയും മകനായി ജനിച്ചു. ഒല്ലൂർ ഗവ. ഹൈസ്കൂൾ, ചാലക്കുടി ഐ.ടി.ഐ., എൽത്തുരുത്ത് സെന്റ് അലോഷ്യസ് കോളജ്, തൃശൂർ ശ്രീകേരളവർമ്മ കോളജ് എന്നിവിടങ്ങളിൽ പഠിച്ചു. 

തൃശൂർ ജില്ലാ ലോട്ടറി ആഫീസിൽ ജോലി ചെയ്യുന്നു
## കൃതികൾ
*മറിമാൻകണ്ണി
*വീടിനെ ഇരുട്ടുവിഴുങ്ങുന്നു 
*സ്വർഗത്തിലെ കട്ടുറുമ്പ് (ബാലസാഹിത്യം)
## പുരസ്കാരങ്ങൾ
*2012 ലെ നാടകത്തിനുള്ള കേരള സാഹിത്യ അക്കാദമി പുരസ്കാരം 
## അവലംബം


വർഗ്ഗം:കേരളത്തിലെ എഴുത്തുകാർ
വർഗ്ഗം:മലയാളനാടകകൃത്തുക്കൾ
വർഗ്ഗം:ബാലസാഹിത്യകാരന്മാർ
വർഗ്ഗം:1959-ൽ ജനിച്ചവർ
വർഗ്ഗം:ഡിസംബർ 2-ന് ജനിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വിനിമയനിരക്ക്

ഒരു കറൻസി നൽകി മറ്റൊന്നു വാങ്ങാനുള്ള നിരക്കിനെയാണ് സാമ്പത്തികശാസ്ത്രത്തിൽ, **വിനിമയനിരക്ക്** (**വിദേശവിനിമയനിരക്ക്**, **ഫോറെക്സ് നിരക്ക്** എന്നീ പേരുകളിലും അറിയപ്പെടുന്നുണ്ട്) എന്നു വിളിക്കുന്നത്. മറ്റൊരു കറൻസിയെ അപേക്ഷിച്ച് ഒരു കറൻസിക്കുള്ള മൂല്യമാണിത് സൂചിപ്പിക്കുന്നത്. ഉദാഹരണത്തിന് 1 അമേരിക്കൻ ഡോളറിന് (യു.എസ്.$)  76.20 ഇന്ത്യൻ രൂപ (ഐ.എൻ.ആർ, ) എന്ന വിനിമയനിരക്കിൽ ഒരു അമേരിക്കൻ ഡോളർ വാങ്ങാൻ  76.20 ഇന്ത്യൻ രൂപ നൽകേണ്ടിവരും. നിലവിലുള്ള വിനിമയനിരക്കിനെ **സ്പോട്ട് എക്സ്ചേഞ്ച് നിരക്ക്** എന്നാണ് വിളിക്കുന്നത്. ഭാവിയിൽ ഒരു ദിവസം കൈമാറ്റം ചെയ്യാം എന്ന ധാരണയിൽ നടത്തുന്ന വിനിമയക്കരാറിലെ നിരക്ക് **[[forward exchange rate|ഫോർവേഡ് എക്സ്‌ചേഞ്ച് നിരക്ക്]]** എന്നാണ് അറിയപ്പെടുന്നത്. 

നാണ്യവിനിമയച്ചന്തയിൽ (കറൻസി എക്സ്‌ചേഞ്ച്) **വാങ്ങാനുള്ള നിരക്കും** **വിൽക്കാനുള്ള നിരക്കും** വ്യത്യസ്തമായിരിക്കും. മിക്ക കൈമാറ്റങ്ങളും ഒരു നാട്ടിലെ നാണ്യവും വിദേശനാണയങ്ങളും തമ്മിലായിരിക്കും. നാണ്യക്കച്ചവടക്കാർ വിദേശനാണ്യം വാങ്ങുന്ന നിരക്കാണ് വാങ്ങാനുള്ള നിരക്ക്. വിദേശനാണ്യം വി‌ൽക്കുന്ന നിരക്ക് ഇതിൽ നിന്ന് വ്യത്യസ്തമായിരിക്കും. വ്യാപാരിയ്ക്ക് ലഭിക്കുന്ന ലാഭം ഈ രണ്ടു നിരക്കിലും ഉൾപ്പെട്ടിട്ടുണ്ടാകുകയോ കമ്മീഷൻ എന്ന നിലയിൽ വേറേ ഈടാക്കുകയോ ആണ് ചെയ്യുക.  
## അവലംബം

വർഗ്ഗം:അന്താരാഷ്ട്ര വ്യാപാരം
വർഗ്ഗം:പണം
സതീഷ്ബാബു പയ്യന്നൂർ

പ്രമുഖ മലയാള ചെറുകഥാകൃത്തും നോവലിസ്റ്റുമാണ് **സതീഷ്ബാബു പയ്യന്നൂർ**(ജനനം : 1963 മരണം - 2022). 2012 ലെ ചെറുകഥയ്ക്കുള്ള കേരള സാഹിത്യ പുരസ്കാരം നേടിയിട്ടുണ്ട്.

## ജീവിതരേഖ
പാലക്കാട്‌ ജില്ലയിലെ പത്തിരിപ്പാലയിൽ ജനിച്ചു.  കാഞ്ഞങ്ങാടു് നെഹ്രു കോളേജിലേയും തുടർന്നു് പയ്യന്നൂരിലെ കോളജ്‌ വിദ്യാഭ്യാസത്തിനുശേഷം സ്‌റ്റേറ്റ്‌ ബാങ്ക്‌ ഓഫ്‌ ട്രാവൻകൂറിൽ ഉദ്യോഗസ്ഥനായി.  കാസർകോട്‌ ‘ഈയാഴ്‌ച’ വാരികയുടെ എഡിറ്ററായും പ്രവർത്തിച്ചു. രണ്ടു കഥാസമാഹാരങ്ങളും ഏഴു നോവലുകളും പ്രസിദ്ധീകരിച്ചു.

കേരള ചലച്ചിത്ര അക്കാദമി അംഗമായി പ്രവർത്തിച്ചു. നിരവധി ടെലിവിഷൻ ചിത്രങ്ങളും ഡോക്യുമെന്ററികളും സംവിധാനം ചെയ്‌തിട്ടണ്ട്.

## കൃതികൾ
*പേരമരം
*കുടമണികൾ കിലുങ്ങിയ രാവിൽ
*കലികാൽ
*വൃശ്ചികം വന്നു വിളിച്ചു

## പുരസ്കാരങ്ങൾ
*കാരൂർ പുരസ്‌കാരം (1985)
*ചെറുകഥയ്ക്കുള്ള കേരള സാഹിത്യ പുരസ്കാരം (2012)
## അവലംബം


വർഗ്ഗം:കേരളത്തിലെ എഴുത്തുകാർ
വർഗ്ഗം:മലയാളം നോവലെഴുത്തുകാർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:1963-ൽ ജനിച്ചവർ
കാവൻഡിഷ്‌ (വിവക്ഷകൾ)

* ഹെൻ‌റി കാവൻഡിഷ് - ബ്രിട്ടീഷ് രസതന്ത്രജ്ഞനും ഭൗതികശാസ്ത്രജ്ഞനും
* കാവൻഡിഷ്‌ -  വളരെ പ്രചാരത്തിലുള്ള ഒരിനം വാഴ
പുളിയക്കോട്

മലപ്പുറം ജില്ലയിലെ ഏറനാട് മണ്ഡലത്തിൽ കുഴിമണ്ണ പഞ്ചായത്തിലുള്ള കിഴിശേരിക്കും, കാവനൂരിനും ഇടയിൽ സ്ഥിതി ചെയ്യുന്ന  ഒരു ഗ്രാമമാണ് **പുളിയക്കോട്**. യഥാർത്ഥത്തിൽ പുളിയക്കോട് എന്നുള്ളത് എല്ലാ ചെറു ഗ്രാമങ്ങളും കൂടിയാലുള്ള പേരാണെങ്കിലും പുളിയക്കോട് എന്നാ നാമം മേല്പറഞ്ഞ കിഴിശേരിക്കും, കാവനൂരിനുമിടയിലുള്ള ആക്കപ്പറമ്പ് , സ്കൂൾപടി എന്നീ സ്ഥലങ്ങളുമായിട്ടാണ് കൂടുതൽ അറിയപ്പെടുന്നത്.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
പാൻ ഇസ്ലാമികത

മുസ്‌ലിംകൾ ഒരു ഇസ്ലാമിക രാജ്യത്തിന്റെ ഭരണത്തിൻ കീഴിൽ വരണമെന്ന അഭിപ്രായം മുന്നോട്ടുവയ്ക്കുന്ന ഒരു രാഷ്ട്രീയ പ്രസ്ഥാനമാണ് **പാൻ ഇസ്ലാമിസം** ( ). ഒരു ഖലീഫയുടെ ഭരണത്തിൻ കീഴിലുള്ള രാജ്യമോ  ഇസ്ലാമിക തത്ത്വങ്ങളനുസരിച്ച് പ്രവ‌ർത്തിക്കുന്ന യൂറോപ്യൻ യൂണിയന്റേതുപോലുള്ള ഘടനയുള്ള ഒരു കൂട്ടായ്മയോ ആണ് സാധാരണഗതിയിൽ ഈ വാക്കുകൊണ്ടുദ്ദേശിക്കുന്നത്. മതാധിഷ്ഠിതമായ ദേശീയതാവാദത്തിന്റെ ഒരു രൂപമെന്നനിലയിൽ മറ്റുള്ള ദേശീയതാ തത്ത്വശാസ്ത്രങ്ങളിൽ നിന്ന് (ഉദാഹരണത്തിന് പാൻ അറബിസം) പാൻ ഇസ്ലാമിസം വ്യത്യാസപ്പെട്ടിരിക്കുന്നു. മറ്റുള്ള ദേശീയതാപ്രസ്ഥാനങ്ങൾ സംസ്കാരം, വംശം തുടങ്ങിയ ഘടകങ്ങളിൽ അടിസ്ഥാനമായുള്ളവയാണ്.

## കൂടുതൽ വായനയ്ക്ക്
*ആസ്മി ഒസ്കാൻ. *[http://books.google.com/books?vid=ISBN9004106324&id=s04pus5jBNwC&dq=pan-islamism പാൻ-ഇസ്ലാമിസം; ഇന്ത്യൻ മുസ്ലീംസ്, ദി ഓട്ടോമാൻസ് ആൻഡ് ബ്രിട്ടൺ (1877-1924)]*, Brill Academic Publishers, 1997, ISBN 90-04-10180-2.
*നാസിര അഹ്മദ് ഖാൻ ചൗധരി. *[http://books.google.com/books?vid=OCLC00698646&id=sm4LAAAAIAAJ&dq=%22pan-islamism%22&q=%22pan-islamism%22&pgis=1 കോമൺവെൽത്ത് ഓഫ് മുസ്ലീം സ്റ്റേറ്റ്സ്: എ പ്ലീ ഫോർ പാൻ-ഇസ്ലാമിസം]*, അൽ-അഹിബ്ബ (ഫ്രണ്ട്സ് ഓഫ് ദി മുസ്ലീം വേൾഡ് മുഹിബ്ബൻ-ഇ-ആലം-എ-ഇസ്ലാമി), 1972.
*എം.നയീം ഖുറേഷി. *[http://books.google.com/books?vid=ISBN9004113711&id=czKYZPyoyx0C&dq=%22pan-islamism%22 പാൻ-ഇസ്ലാമിസം ഇൻ ബ്രിട്ടീഷ് ഇന്ത്യൻ പൊളിറ്റിക്സ്: എ സ്റ്റഡി ഓഫ് ദി ഖിലാഫത്ത് മൂവ്മെന്റ്, 1918-1924]*, Brill Academic Publishers, 1999, ISBN 90-04-10214-0.
*
*
*
*
*
*

## അവലംബം

## പുറത്തേയ്ക്കുള്ള കണ്ണികൾ
*പാൻ ഇസ്ലാമിസം ഇൻ ഓക്സ്ഫോഡ് ഇസ്ലാമിക് സ്റ്റഡീസ് ഓൺലൈൻ 
*അൽ-അഫ്ഘാനിസ് വിഷൻ ഓഫ് എ പാൻ ഇസ്ലാമിക് സിവിലൈസേഷൻ
*അൽ-അഫ്ഘാനി ബിബ്ലിയോഗ്രഫി 
*ദി മാഞ്ചസ്റ്റർ ഡോക്യുമെന്റ് 

വർഗ്ഗം:ഇസ്ലാം മതവിഭാഗങ്ങൾ
വർഗ്ഗം:മതരാഷ്ട്രീയ സിദ്ധാന്തങ്ങൾ
എസ്. ജയചന്ദ്രൻ നായർ

മലയാളത്തിലെ പ്രമുഖ  നിരൂപകനും പത്രാധിപരുമാണ് **എസ്. ജയചന്ദ്രൻനായർ**(ജനനം:1939).  മരണം ജനുവരി 2, 2025

ദീർഘകാലം കലാകൗമുദി വാരികയുടെ പത്രാധിപരായിരുന്നു. പിന്നീട് മലയാളം വാരികയിലെത്തി. 1970ന് ശേഷമുള്ള മലയാള സാഹിത്യരംഗത്തെ നിരവധി നവാഗത പ്രതിഭകളെ കണ്ടെത്തുന്നതിൽ ജയചന്ദ്രൻ നായർ മുൻനിരയിലായിരുന്നു. 2012 ലെ ആത്മകഥക്കുള്ള കേരള സാഹിത്യ അക്കാദമി പുരസ്കാരം ഇദ്ദേഹത്തിന്റെ 'എന്റെ പ്രദക്ഷിണ വഴികൾ' എന്ന പുസ്തകത്തിനു ലഭിച്ചിട്ടുണ്ട്.  
## ജീവിതരേഖ
മലയാളരാജ്യം, കലാകൗമുദി, സമകാലിക മലയാളം വാരിക എന്നിവയുടെ പത്രാധിപരായിരുന്നു. പിറവി, സ്വം എന്നീ ചിത്രങ്ങളുടെ കഥയും നിർമ്മാണവും നിർവഹിച്ചു.
## മലയാളം വാരികയുടെ പത്രാധിപർ സ്ഥാനത്തുനിന്നുള്ള രാജി
ദേശാഭിമാനി റസിഡന്റ് എഡിറ്ററും  കവിയുമായ പ്രഭാവർമയുടെ ശ്യാമ മാധവം എന്ന ഖണ്ഡകാവ്യത്തിന്റെ പരമ്പര ജയചന്ദ്രൻ നായരുടെ ഇടപെടലോടെ പ്രസിദ്ധീകരണം നിർത്തി വച്ചു. ടി.പി. ചന്ദ്രശേഖരന്റെ കൊലപാതകത്തെത്തുടർന്ന് പ്രഭാവർമ ദേശാഭിമാനിയിൽ എഴുതിയ ലേഖനത്തിൽ സിപിഎമ്മിനെ ന്യായീകരിച്ചെന്നാരോപിച്ചാണ് കവിതയുടെ പ്രസിദ്ധീകരണം നിർത്തിയത്. ഇതിനെത്തുടർന്ന മാനെജ്മെന്റുമായുണ്ടായ അഭിപ്രായവ്യത്യാസം മൂലം 2012ൽ മലയാളം വാരികയുടെ പത്രാധിപർ സ്ഥാനത്തുനിന്നും ഇദ്ദേഹം രാജി വച്ചിരുന്നു.  വാരിക പ്രസിദ്ധീകരണം തുടങ്ങിയതുമുതൽ 15 വർഷമായി ജയചന്ദ്രൻ നായരായിരുന്നു എഡിറ്റർ.

## കൃതികൾ
*എന്റെ പ്രദക്ഷിണ വഴികൾ 
*റോസാദലങ്ങൾ
*പുഴകളും കടലും

## പുരസ്കാരങ്ങൾ
*ആത്മകഥക്കുള്ള കേരള സാഹിത്യ അക്കാദമി പുരസ്കാരം (2012) - 'എന്റെ പ്രദക്ഷിണ വഴികൾ'
## അവലംബം


വർഗ്ഗം:മലയാളസാഹിത്യനിരൂപകർ
വർഗ്ഗം:പത്രാധിപർ
വർഗ്ഗം:ആത്മകഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ജനുവരി 2-ന് മരിച്ചവർ
വർഗ്ഗം:2025-ൽ മരിച്ചവർ
എഡ്വേഡ് കാംബെൽ

പത്തൊമ്പതാം നൂറ്റാണ്ടിൽ ഇന്ത്യയിൽ ജോലി ചെയ്തിരുന്ന ഒരു ബ്രിട്ടീഷ് സൈനികനാണ് **എഡ്വേഡ് കാംബെൽ** എന്ന **എഡ്വേഡ് ഫിറ്റ്സ്ജെറാൾഡ് കാംബെൽ** (, ജീവിതകാലം: 1822 ഒക്ടോബർ 25 - 1882 നവംബർ 23) ദില്ലിയിലെ ബ്രിട്ടീഷ് റെസിഡന്റായിരുന്ന തോമസ് മെറ്റ്കാഫിന്റെ മരുമകനായിരുന്നു. 1857-ലെ ലഹളാനന്തരം ബ്രിട്ടീഷുകാർ ഡെൽഹി പിടിച്ചടക്കി കൊള്ളയടിക്കുന്ന കാലത്ത് ഒരു .

ലഹളക്കാലത്ത്, കാംബെല്ലിന്റെ റെജിമെന്റായിരുന്ന 60-ാം റൈഫിൾസ്, കാട്രിഡ്ജ് വിവാദകാരണമായ പുതിയ എൻഫീൽഡ് തോക്കുപയോഗിച്ച ആദ്യത്തെ റെജിമെന്റുകളിലൊന്നായിരുന്നു. ആദ്യമായി ലഹളപൊട്ടിപ്പുറപ്പെട്ടതും ഇവിടെയായിരുന്നു. ഇതിനുശേഷം കാംബെൽ ഡെൽഹി പിടിച്ചടക്കാൻ റിഡ്ജിൽ തമ്പടിച്ച, ഡെൽഹി ഫീൽഡ് ഫോഴ്സിൽ ചേർന്നു.

ബ്രിട്ടീഷ് ഇന്ത്യയിലെ മുഖ്യസൈന്യാധിപനായിരുന്ന ചാൾസ് നേപ്പിയറുടെ അനുകൂലിയായിരുന്നു കാംബെൽ. ഇന്ത്യയിലെ മറ്റുപലരുമെന്ന പോലെ തോമസ് മെറ്റ്കാഫിനും ചാൾസ് നേപ്പിയറുടെ നടപടികളിൽ കടുത്ത എതിർപ്പുണ്ടായിരുന്നു. കാംബെല്ലിന്റെ ധനസ്ഥിതിയും അത്ര മെച്ചമല്ലാതിരുന്നതിനാൽ തോമസ് മെറ്റ്കാഫ് അദ്ദേഹത്തിന്റെ മകൾ ജോർജീനയുമായുള്ള വിവാഹനിശ്ചയത്തിന് എതിരായിരുന്നു.

## അവലംബം

വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
വെള്ളപ്പാല

തെക്കെ ഇന്ത്യയിലും ശ്രീലങ്കയിലും കണുന്ന ഒരു ചെറിയമരമാണ് **വെള്ളപ്പാല**. . 5 മീറ്റർ വരെ ഉയരം വയ്ക്കുന്ന ഈ മര 1400 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:കേരളത്തിലെ സസ്യജാലം
അച്ചടിവേല

ഒരു ഭാഷയിലെ എഴുത്ത് അച്ചടിക്കുവേണ്ടി തയ്യാറാക്കുന്ന സാങ്കേതികവിദ്യയെയോ കലയെയോ ആണ് **അച്ചടിവേല അഥവാ ടൈപ്പോഗ്രാഫി** (ഗ്രീക്ക് പദങ്ങളായ τύπος (ടൈപ്പോസ്) = രൂപം, γραφή (ഗ്രാഫെ) = എഴുത്ത് എന്നീ വാക്കുകളിൽ നിന്നുണ്ടായത്) എന്നുപറയുന്നത്. അച്ചടിരൂപം, പോയിന്റ് വലിപ്പം, വരിയുടെ നീളം, ലീഡിംഗ് (വരികൾക്കിടയിലെ അകലം) അക്ഷരക്കൂട്ടങ്ങൾക്കിടയിലെ അകലം (ട്രാക്കിംഗ്) രണ്ടക്ഷരങ്ങൾക്കിടയിലെ അകലം (കേണിംഗ്) എന്നിവ തിരഞ്ഞെടുക്കുന്നത് അച്ചടിവേലയുടെ ഭാഗമാണ്. അച്ചിന്റെ രൂപകല്പന അച്ചടിവേലയുടെ ഭാഗമാണെന്നും അല്ലെന്നും കരുതുന്നവരുണ്ട്. മിക്ക അച്ചടിക്കാരും അച്ചിന്റെ രൂപകല്പന നടത്താറില്ല. ഇത്തരം അച്ചുകൾ രൂപകൽപ്പന നടത്തുന്ന ചിലർ തങ്ങൾ അച്ചടിവേലക്കാരാണെന്ന് കരു‌തുന്നുമില്ല. ആശയവിനിമയത്തിന്റെ ഭാഗമായി ആധുനികകാലത്ത് അച്ചടിവേല ടെലിവിഷനിലും ചലച്ചിത്രങ്ങളിലും മറ്റും ഉപയോഗിക്കുന്നുണ്ട്.

ഡിജിറ്റൽ യുഗത്തിന്റെ ആരംഭം വരെ അച്ചടിവേല ഒരു വിദഗ്ദ്ധജോലിയായിരുന്നു. ഡിജിറ്റൽ സാങ്കേതികവിദ്യ ഇതിനെ സാധാരണക്കാർക്കും പ്രാപ്യമാക്കി. "അച്ചടിവേല ഇപ്പോൾ എല്ലാവരും ചെയ്യുന്ന കാര്യമാണ്" എന്നാണ് ഡേവിഡ് ജൂറി പറയുന്നത്.

## കുറിപ്പുകൾ

## അവലംബം

* .
* .
* .
* .
*.
* .  Often referred to simply as "Bringhurst", *Elements* is widely respected as the current authority on typographic style for Latin typography (excerpts). Well-paired with .
* .
* .
* .
* .
* .
* .
* .
* . A compilation of over fifty texts on the history, practice, and aesthetics of type design and typography.
* .
* .
* , 159 pp.
* .
* .
* .
* , devotes entire chapters to the development and uses of individual or small groupings of typefaces.
* .
* .
* .
* .
* .
* .
* .
* .
* .
* .
* .
* .
* .
* .
* .
* . A comprehensive collection of essays on the typographic art.  A more classic companion to .
* .
* .
* .

## പുറത്തേയ്ക്കുള്ള കണ്ണികൾ

* എ.ഐ.ജി.എ. ടൈപ്പോഗ്രാഫി  – ടൈപ്പോഗ്രാഫി സംബന്ധിച്ച ആർട്ടിക്കിളുകളും അഭിമുഖങ്ങളും -എ.ഐ.ജി.എ.സ് വോയ്സ് സെക്ഷൻ.
* ഇൻസ്പയർയുവർവേ - ഇടയ്ക്കിടെ ടൈപ്പോഗ്രാഫി സംബന്ധിച്ച ലേഖനങ്ങൾ പ്രസിദ്ധീകരിക്കുന്ന ഓൺലൈൻ മാഗസിൻ 
* ഡികോഡ് യൂണികോഡ് – 98,884 യൂണികോഡ് കാരക്ടറുകളുള്ള വിക്കി.
* ടൈപ്പ് കൾച്ചർ അക്കാദമിക് റിസോഴ്സ്  – വിദ്യാഭ്യാസപരമായ വിവരങ്ങൾ. ടൈപ്പോഗ്രാഫി സംബന്ധിച്ച ഡോക്യുമെന്ററി വീഡിയോകൾEducational resources, including documentary videos about typography.
* ടൈപ്പ് ഡെസ്ക് – ടൈപ്പോഗ്രാഫിയും ഗ്രാഫിക് കമ്യൂണിക്കേഷനും സംബന്ധിച്ച ഓൺലൈൻ ജേണൽ.

* സിംബലുകൾ – ടൈപ്പോഗ്രാഫി സംബന്ധിച്ച സിംബലുകൾ

വർഗ്ഗം:അച്ചടിവിദ്യ
വർഗ്ഗം:രൂപകൽപന
വെള്ളോടി

തെക്കേ ഇന്ത്യയിലും ശ്രീലങ്കയിലും കാണപ്പെടുന്ന ഒരിനം നിത്യഹരിതവൃക്ഷമാണ് **വെള്ളോടി**. . 20 മീറ്റർ വരെ ഉയരം വയ്ക്കുന്ന ഈ വൃക്ഷം 1800 മീറ്ററിനും 2400 മീറ്ററിനും ഇടയിൽ ഉയരമുള്ള നിത്യഹരിതവനങ്ങളിൽ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
തിലോത്തമ (ചലച്ചിത്രം)

എക്സൽ പ്രൊഡക്ഷന്റെ ബാനറിൽ എം. കുഞ്ചാക്കോ ഉദയാസ്റ്റുഡിയോയിൽ നിർമിച്ച മലയാളചലച്ചിത്രമാണ് **തിലോത്തമ**.  പുരാണകഥയെ ആസ്പദമാക്കി നിർമിച്ച ഈ ചിത്രം വിതരണം നടത്തിയത് തിരുമേനി പിക്ചേഴ്സ് ആണ്.  1966 ഡിസംബർ 22-ന് ചിത്രം പ്രദർശനം തുടങ്ങി.

## അഭിനേതാക്കൾ
*കെ.ആർ. വിജയ
*സത്യൻ
*പ്രേം നസീർ
*ശാരദ
*കൊട്ടാരക്കര
*തിക്കുറിശ്ശി
*മധു
*ഷൈലജ
*ഫിലോമിന-വസുന്ധര
*ഒ.എ.കെ. തേവർ
*എസ്.പി. പിള്ള
*അടൂർ ഭാസി
*മണവാളൻ ജോസഫ്
*ജീജോ 

## പിന്നണിഗയകർ
*പി. സുശീല
*പി. ലീല
*എസ്. ജാനകി
*കെ.ജെ. യേശുദാസ് 

## അണിയറ പ്രവർത്തകർ
*നിർമ്മാണം, സംവിധാനം -- എം. കുഞ്ചാക്കോ
*സംഗീതം -- ജി. ദേവരാജൻ
*ഗാനരചന—വയലാർ
*കഥ—പുരാണം
*തിരക്കഥ, സംഭാഷണം -- വൈക്കം ചന്ദ്രശേഖരൻ നായർ
*നൃത്തസംവിധാനം -- പാർത്ഥസാരഥി, വൈക്കം മൂർത്തി 

## ഗാനങ്ങൾ
ചിത്രത്തിൽ വയലാർ രചിച്ച ഏഴു ഗനങ്ങൾക്ക് ഈണം പകർന്നത് ജി. ദേവരാജനാണ് 

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് തിലോത്തമ 
*മലയാളം പാട്ടുകൾ തിലോത്തമ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
മലമ്പാല

10 മീറ്ററോളം ഉയരം വയ്ക്കുന്ന ഒരു വൃക്ഷമാണ് **മലമ്പാല**.  തെക്കേ ഇന്ത്യയിലും ശ്രീലങ്കയിലും ഈ വൃക്ഷം കാണപ്പെടുന്നു. . 700 മീറ്ററിനും 2000 മീറ്ററിനും ഇടയിൽ ഉയരമുള്ള ഈ വൃക്ഷം നിത്യഹരിതവനങ്ങളിൽ കണ്ടുവരുന്നു. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:സപ്പോട്ടേസീ
തുകൽ ഊറയ്ക്കിടൽ

മൃഗത്തോലിനെ തുകലാക്കി മാറ്റുന്ന പ്രക്രീയയാണ് **ഊറയ്ക്കിടൽ (ടാനിംഗ്)**. ഊറയ്ക്കിടുന്ന തുകൽ കൂടുതൽ നാൾ ഈടുനിൽക്കുകയും ചീഞ്ഞുപോകാതിരിക്കുകയും ചെയ്യുന്നു. പരമ്പരാഗതമായി ടാനിൻ, എന്ന അമ്ലതയുള്ള രാസവസ്തുവാണ് ഊറയ്ക്കിടുന്നതിനുപയോഗിക്കുന്നത്. ഈ പ്രക്രീയയ്ക്ക് ടാനിംഗ് പേരുവന്നതുതന്നെ ടാനിൻ എന്ന രാസവസ്തുവിൽ നിന്നാണ്. ഓക്കുമരങ്ങളിൽ നിന്നും ഫിർ മരങ്ങളിൽ നിന്നുമായിരുന്നു ഇത് ലഭിച്ചിരുന്നത്. ഊറയ്ക്കിടുന്നതിന്റെ ഭാഗമായി തുകലിന് നിറം മാറ്റം സംഭവിച്ചിരുന്നു. ഊറയ്ക്കിടുന്ന സ്ഥലത്തെ **ടാനറി** എന്നാണ് വിളിക്കുക. 

തൊലിയിലെ പ്രോട്ടീൻ ഘടനയെ മാറ്റുന്ന ഒരു പ്രക്രീയയാണ് ഊറയ്ക്കിടുമ്പോൾ സംഭവിക്കുന്നത്. മാംസവും കൊഴുപ്പും രോമങ്ങളും നീക്കി ഊറയ്ക്കിടാതെ തന്നെ തൊലി തയ്യാറാക്കുന്ന രീതിയുമുണ്ട്. ക്ഷാരതയുള്ള ഒരു ദ്രാവകമുപയോഗിച്ചാണ് ഈ പ്രക്രീയ നടത്തുന്നത്. 

സസ്യങ്ങളിൽ നിന്ന് ലഭിക്കുന്ന വസ്തുക്കൾ ഉപയോഗിച്ചും മിനറലുകൾ ഉപയോഗിച്ചും ടാനിംഗ് ചെയ്യാവുന്നതാണ്. ഊറയ്ക്കിടുന്നതിനു മുൻപ് തൊലിയിൽ നിന്ന് രോമം കളയുകയും അഴുക്കും ഉപ്പും നീക്കം ചെയ്യുകയും 6 മണിക്കൂർ മുതൽ 2 ദിവസം വരെ വെള്ളത്തിൽ കുതിർക്കുകയും ചെയ്യും. ബാക്റ്റീരിയകളുടെ വളർച്ച തടയാനായി ഡൈതയോകാർബമേറ്റുകൾ ഉപയോഗിക്കാറുണ്ട്. ഫംഗസ് വളരുന്നതു തടയാനും ടി.സി.എം.ബി.ടി പോലെയുള്ള രാസവസ്തുക്കൾ ഉപയോഗിക്കുന്നുണ്ട്. 

## അവലംബം

## പുറത്തേയ്ക്കുള്ള കണ്ണികൾ

* "ഹോം ടാനിംഗ് ഓഫ് ലെതർ ആൻഡ് സ്മാൾ ഫർ സ്കിൻസ്" (pub. 1962) ഹോസ്റ്റ് ചെയ്തിരിക്കുന്നത് യു.എൻ.ടി. ഗവണ്മെന്റ് ഡോക്യുമെന്റ്സ് ഡിപ്പാർട്ട്മെന്റ് 
* ലെതർ ടാനിംഗ് ഗൈഡ്.
* ടാൻ യുവർ ഓൺ ഹൈഡ് – ഇൻഫർമേഷൻ ഓൺ ബ്രെയിൻ ടാനിംഗ്
* മസ്‌പ്രാറ്റിന്റെ പത്തൊൻപതാം നൂറ്റാണ്ടിന്റെ പകുതിയിലുള്ള ടാനിംഗ് പ്രോസസിനെ സംബന്ധിച്ച വിശദീകരണം. 

വർഗ്ഗം:തുകൽ
വർഗ്ഗം:വ്യവസായം
റോസ് ചെത്തി

പശ്ചിമഘട്ടതദ്ദേശവാസിയായ ഒരു വലിയ കുറ്റിച്ചെടിയാണ് **റോസ് ചെത്തി**. . 300 മീറ്റർ മുതൽ 900 മീറ്റർ വരെ ഉയരമുള്ള നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
ചെറുകുറവ്

5 മീറ്റർ വരെ ഉയരം വയ്ക്കുന്ന ഒരു ചെറിയമരമാണ് **ചെറുകുറവ്**. . 1900 മീറ്റർ വരെ ഉയരമുള്ള നിത്യഹരിതവനങ്ങളിലും വരണ്ട നിത്യഹരിതവനങ്ങളിലും അടിക്കാടുകളായി കാണുന്നു. പശ്ചിമഘട്ടത്തിലെ കാടുകളിലെല്ലാം കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഔഷധക്കഞ്ഞി

കേരളത്തിൽ പരമ്പരാഗത ചികിത്സാവിധി പ്രകാരം, ആരോഗ്യപരിപാലനത്തിനായി കർക്കടകമാസത്തിൽ ജനങ്ങൾ തയ്യാറാക്കി കഴിക്കുന്ന ഒരു പ്രത്യേക ഔഷധക്കൂട്ടാണ് **ഔഷധക്കഞ്ഞി**. കർക്കടകക്കഞ്ഞി എന്നും ഇത് അറിയപ്പെടുന്നു. 

## ഔഷധക്കഞ്ഞി
നവരയരി അല്ലെങ്കിൽ പൊടിയരി - ആവശ്യത്തിന്.
ജീരകം~ 5 ഗ്രാം.
ഉലുവ~ 5 ഗ്രാം.
കുരുമുളക്~ 2 ഗ്രാം.
ചുക്ക്~ 3 ഗ്രാം.
(എല്ലാം ചേർന്ന് 15 ഗ്രാം)
ഇവ ചേർത്ത് കഞ്ഞി ഉണ്ടാക്കി കഴിയ്ക്കുക

## കർക്കിടക ഔഷധക്കഞ്ഞി
ചെറൂള
പൂവാംകുറുന്നില
കീഴാർനെല്ലി
ആനയടിയൻ
തഴുതാമ
മുയൽച്ചെവിയൻ
തുളസിയില
തകര
നിലംപരണ്ട
മുക്കുറ്റി
വള്ളി ഉഴിഞ്ഞ
നിക്തകം കൊല്ലി
തൊട്ടാവാടി
കുറുന്തോട്ടി
ചെറുകടലാടി
ഇവയെല്ലാം പിഴിഞ്ഞെടുത്ത നീരിൽ കഞ്ഞിവെച്ച് കുടിക്കുക. പ്രമേഹം, വാതം, ഹൃദ്രോഗം, ഉദരരോഗം എന്നിവ ബാധിച്ചവർക്ക് ഈ കഞ്ഞി വളരെ നല്ലതാണ്. ഇത്രയും ചേരുവകൾ ഇല്ലെങ്കിലും ഉള്ളതുവെച്ച് കഞ്ഞി തയ്യാറാക്കാവുന്നതാണ്.

## കർക്കിടക മരുന്ന് കഞ്ഞി
ഞെരിഞ്ഞിൽ, രാമച്ചം, വെളുത്ത ചന്ദനം,
ഓരിലവേര് ,മൂവിലവേര് ,ചെറുവഴുതിന വേര് ,
ചെറു തിപ്പലി, കാട്ടുതിപ്പലി വേര്, ചുക്ക്,
മുത്തങ്ങ ,ഇരുവേലി, ചവർക്കാരം, ഇന്തുപ്പ്,
വിഴാലരി, ചെറുപുന്നയരി, കാർകോകിലരി,
കുരുമുളക്, തിപ്പലി, കുടകപ്പാലയരി,
കൊത്തമ്പാലയരി,ഏലക്കായ, ജീരകം,
കരിംജീരകം, പെരുംജീരകം.
ഇവ ഓരോന്നും 10 ഗ്രാം വീതം എടുത്തു 
ചേർത്ത് പൊടിക്കുക .
പർപ്പടകപ്പുല്ല് ,തഴുതാമയില, കാട്ടുപടവലത്തിൻ ഇല,
മുക്കുറ്റി ,വെറ്റില, പനികൂർക്കയില,കൃഷ്ണതുളസിയില,
5 എണ്ണം ഇവ പൊടിക്കുക.
10 ഗ്രാം  പൊടി , ഇലകൾ പൊടിച്ചതും ചേർത്ത് , 1 ലിറ്റർ
വെള്ളത്തിൽ വേവിച്ചു ,250 (മില്ലി) ആക്കി,
ഞവരയരി, കാരെള്ള് (5ഗ്രാം) ഇവയും ചേർത്ത് വേവിച്ചു ,
പനംകൽക്കണ്ടും ചേർത്ത് , നെയ്യിൽ ഉഴുന്നുപരിപ്പ് 
കറുത്ത മുന്തിരിങ്ങ ഇവ വറുത്തു ,അര മുറി തേങ്ങാപ്പാൽ 
ചേർത്ത് രാവിലെ പ്രഭാതഭക്ഷണത്തിനു പകരമോ വൈകുന്നേരമോ
സേവിക്കുക.

## ചിത്രശാല

File:കർക്കിടക_കഞ്ഞി_-_ഔഷധ_കഞ്ഞി_02.JPG|കർക്കിടക കഞ്ഞി


## അവലംബം

വർഗ്ഗം:ആരോഗ്യം
വർഗ്ഗം:ഔഷധക്കൂട്ടുകൾ
മൊട്ടുമരം

പശ്ചിമഘട്ടതദ്ദേശവാസിയായ ഒരു വലിയ കുറ്റിച്ചെടിയാണ് **പീനാറി** അഥവാ **മൊട്ടുമരം**. . 5 മീറ്ററോളം ഉയരം വയ്ക്കുന്ന ഈ ചെടി 1800 മുതൽ 2200 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകാളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ഫ്രാൻ‌സ് ബെക്കൻ ബോവർ

ജർമ്മൻ ഫുട്ബോൾ കളിക്കാരനും പരിശീലകനും മാനേജരും ആയിരുന്നു **ഫ്രാൻസ് ബെക്കൻബോവർ** [fʁants ˈbɛkənˌbaʊ̯ɐ]. 1945 സെപ്റ്റംബർ 11നു ജർമ്മനിയിലെ മ്യൂണിക്കിൽ ജനിച്ചു. ജർമ്മനിയുടെ എക്കാലത്തെയും  മികച്ച ഫുട്ബോളർമാരിൽ ഒരാളും ലോകഫുട്ബോളിലെ തന്നെ ഏറ്റവും മികച്ച കളിക്കാരിലൊരാളുമായി അദ്ദേഹത്തെ കരുതിവരുന്നുണ്ട്.  തുടക്കത്തിൽ മധ്യനിരയിൽ കളിച്ചിരുന്ന ബെക്കൻ ബോവർ പ്രതിരോധനിരയിലെ കളിക്കാരൻ എന്ന നിലയിലാണ് തന്റെ പ്രാഗല്ഭ്യം കാഴ്ചവച്ചത്. ആധുനിക ഫുട്ബോളിലെ 'സ്വീപ്പർ' എന്ന സ്ഥാനത്തിനു കൂടുതൽ പ്രാധാന്യം  കൈവന്നത് ബെക്കൻബോവറിന്റേ കേളീശൈലിയിൽ നിന്നാണ്.
രണ്ടുതവണ യൂറോപ്യൻ ഫുട്ബോളർ ആയി തിരഞ്ഞെടുക്കപ്പെട്ട ബെക്കൻ ബോവർ പശ്ചിമ ജർമ്മനിയെഅന്താരാഷ്ട്രതലത്തിൽ 103 കളികളിൽ പ്രതിനിധാനം ചെയ്യുകയും മൂന്നു തവണ ലോകകപ്പിൽ പങ്കെടുക്കുകയും ചെയ്തിട്ടുണ്ട്. 
## അവലംബം

വർഗ്ഗം:ഫുട്ബോൾ മാനേജർമാർ
വർഗ്ഗം:1945-ൽ ജനിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
വർഗ്ഗം:ജർമ്മൻ ഫുട്ബോൾ കളിക്കാർ‎
വർഗ്ഗം:2024ൽ മരിച്ചവർ